title: Berliinin metro

text: "Nürnberger Platzin" asema suljettiin 1. heinäkuuta 1959, koska Spichernstraßen metroasema valmistui lähistölle. Augsburger Straßen metroasema rakennettiin paikkaamaan poistuneen aseman jättämää aukkoa palveluverkossa.


title: Berliinin metro

text: Elokuussa 2009 liikenteelle avattua U55:ttä aiotaan jatkaa Alexanderplatzille vuoteen 2017 mennessä. "Hauptstadtvertrag", joka listaa kaikki Berliinissä tarvittavat muutokset, jotka pitää saada valmiiksi vuoteen 2020 mennessä, sisältää U55:n. BVG arvioi noin 100 000 matkustajan käyttävän linjaa päivittäin, kun se lopullisesti valmistuu.


title: Berliinin metro

text: "Hauptstadtvertragissa" olemattomia laajennuksia ei luultavasti tule, koska Berliinin taloustilanne on heikko ja väkiluvun kasvu pysähtynyt. Lisäksi U-Bahn ja S-Bahn kilpailevat rakennusvaroista. Yhdistymisen jälkeisen rakennusbuumin jälkeen ajatellaan, että verkkoa ei tarvitse laajentaa, kun se on riittävä. Nykyiset ehdotukset keskittyvät järjestelmän parantamiseen, kuten Warschauer Straßen metroaseman siirtäminen samannimisen S-Bahn-aseman tuntumaan. Järjestelmä tarvitsee myös kunnostusta. Lähitulevaisuudessa rata uusitaan Gleisdreieckin ja Potsdamer Platzin välillä U2:lla, Jannowitzbrücken sillalta U8:lla ja U1:n korotetulla radalla Kreuzbergissä.


title: Berliinin metro

text: Useita pitkäaikaissuunnitelmia, joilla ei ole asetettuja määräpäiviä, on myös tehty. U1:tä on tarkoitus jatkaa itään Warschauer Straßelta Frankfurter Torille, josta U5 kulkee. Lännessä linjan osuus Uhlandstraße–Wittenbergplatz saatetaan erottaa ja laajentaa omaksi linjakseen, joka kulkisi Theodor-Heuss-Platzilta Potsdamer Platzille, Alexanderplatzille, Greifswalder Straßelle ja päättyisi Weißenseehen.


title: Berliinin metro

text: U2:n jatke Pankowiin valmistui vuonna 2000. Suunnitelmia on linjan jatkamisesta Ossietzkyplatzille. Lännessä linjaa suunnitellaan jatkettavan Ruhlebenistä Rathaus Spandaulle, jossa on jo linjalle laituri. U3:n jatkamista Mexikoplatzin S-Bahn-asemalle lounaaseen pidetään yhtenä todennäköisimmistä laajennuksista, jos Berliini saa taloushuolensa ratkaistua.


title: Berliinin metro

text:
U4:n jatkaminen moottoritien yli etelään olisi hyvin vaikeaa, ellei mahdotonta. Pohjoiseen suuntautuva laajennus päätyisi Magdeburger Platzille risteämään U1:n kanssa. U5 ulottuu idässä jo kaupungin rajalle, joten sen jatkosuunnitelmat keskittyvät länteen. Suunnitelmat U5:n jatkamisesta Turmstraßelle ja Jungfernheideen on luokiteltu kiireellisiksi, mutta niiden rakentamisen mahdollisuus on heikko ellei Tegelin lentokenttää laajenneta.
U7 jatketaan Schönefeldin lentokentälle kentän korjauksien ja laajentamisen yhteydessä. Luoteessa U7:n suunnitellaan jatkuvan Staakeniin. U8:aa jatkettiin vuonna 1996 Hermannstraßelle. Linjaa ei suunnitella jatkettavan etelään. Pohjoisessa linjan jatkamista ruuhkaiselle Märkisches Viertelille on suunniteltu vuosia. Senftenberger Ringin urheilukeskuksen alle on jo aloitettu aseman rakentaminen. Lankwitzin asukkaat ovat vuosia odottaneet U9:n jatkamista Lankwitzin S-Bahn-asemalle, mutta suunnitelmia linjan jatkeelle ei ole. Linjan jatkaminen pohjoiseen tulevalle Pankow Kirchen U2-linjan asemalle on korvattu raitiovaunulinjan suunnitelmalla.


title: Berliinin metro

text: Berliinin metro on osallisena useissa elokuvissa ja musiikkivideoissa. Tämä johtuu paljolti BVG:n byrokratiattomasta suhtautumisesta.


title: Berliinin metro

text: Metro esiintyy muun muassa elokuvissa "Emil und die Detektive" (2001), "Otto – Der Film" (1985) ja "Peng! Du bist tot" (1987) sekä useissa "Rikospaikalla"-televisiosarjan jaksoissa. Aiemmin käyttämättä olleella Reichstagin asemalla kuvattiin kohtauksia "Resident Eviliin" ja "Cubiciin". Maanalainen näkyy myös "Medusan iskussa".


title: Berliinin metro

text: Laulaja Sandy Möllingin ”Unnatural Blonden” -musiikkivideo kuvattiin Deutsche Operin asemalla. Myös Kate Ryan, Overground, Böhse Onkelz, Xavier Naidoo, Lab, Die Fantastischen Vier, Blank & Jones ja Melendiz ovat käyttäneet metroa ja sen asemia musiikkivideoissaan.


title: Berliinin metro

text: Tavanomaisten mukien, T-paitojen ja postikorttien lisäksi BVG:llä oli omaalatuisempia tuotteita myynnissä: sinivalkoisia alushousuja ja boksereita, joihin oli painettu metroasemien nimiä, kuten "Rohrdamm", "Gleisdreieck", "Onkel Toms Hütte", "Krumme Lanke" ja "Jungfernheide". Toisessa mallistossa oli uudet tekstit "Nothammer" (’hätävasara’) or "Pendelverkehr" (’edestakainen liikenne’). Nämä tuotteet myivät erinomaisesti, mutta niiden valmistus lopetettiin vuonna 2004 tuntemattomasta syystä.


title: Berliinin metro

text: Berliiniläisen Grips-teatterin musiikkiesitys ”Linie 1” sijoittuu kokonaisuudessaan Berliinin metrojuniin ja asemille. Tarinasta on tehty myös elokuva.


title: Berliinin metro

text: Täyspitkä elokuva "Möbius 17" kertoo metrojunasta, joka joutuu Möbiuksen nauhalle kulkemaan rinnakkaistodellisuuksissa, kunnes uusi yhteys valmistuu.


title: Sonia Gandhi

text: Sonia Gandhi (सोनिया गाँधी, syntyään "Edvige Antonia Albina Màino", s. 9. joulukuuta 1946, Lusiana, Italia) on italialaissyntyinen intialainen poliitikko ja intialaisen Indian National Congress -puolueen puheenjohtaja. Gandhi on Intian entisen pääministeri Rajiv Gandhin leski. "Forbes" valitsi Gandhin maailman kolmanneksi vaikutusvaltaisemmaksi naiseksi vuonna 2004.


title: Sonia Gandhi

text: Gandhi tapasi tulevan puolisonsa ollessaan kielikurssilla Cambridgessä ja he menivät naimisiin vuonna 1968. Intian kansalaisuuden Gandhi sai vuonna 1983.


title: Sonia Gandhi

text: Gandhia pyydettiin mukaan Intian politiikkaan Rajiv Gandhin salamurhan jälkeen vuonna 1991, mutta Gandhi ei lähtenyt mukaan valtakunnan politiikkaan ennen vuotta 1999. Gandhi toimi oppositiojohtajana vuodesta 1999 ja hänen puolueensa voitti maan parlamenttivaalit vuonna 2004. Gandhi oli jo valittu pääministeriksi, mutta hänen syntyperänsä aiheuttaman kohun saattelemana Gandhi luopui tehtävästä Manmohan Singhin hyväksi.


title: Rein Raud

text: Rein Raud (s. 21. joulukuuta 1961) on virolainen Japanin-tutkija. Hän on toiminut Helsingin yliopiston Japanin kielen ja kulttuurin professorina vuodesta 1995. Hän oli Tallinnan yliopiston rehtori 2006–2011.


title: Rein Raud

text: Raud valmistui Leningradin yliopistosta vuonna 1985 japanologian laitokselta ja väitteli filosofian tohtoriksi kirjallisuuden teoriasta Helsingin yliopistossa vuonna 1994.


title: Rein Raud

text: Raudin isä oli virolainen lastenkirjailija Eno Raud.


title: FAI (auto)

text: FAI eli Ford A Ižorski (Легкий бронеавтомобиль ФАИ) oli neuvostoliittolaisten 1930-luvun alusta 1940-luvun alkuun käyttämä panssariauto. Sen valmistus aloitettiin Neuvostoliitossa vuonna 1933, koska edelliset panssariautot D8 ja D12 eivät tyydyttäneet puna-armeijan tarpeita. Ensimmäiset autot hyväksyttiin puna-armeijan palvelukseen 1931, mutta niissä oli suunnitteluvirheitä, kuten torni, jota ei voinut kääntää ympäri. Tämän seurauksena Ižorskin tehdas valittiin suunnittelemaan uusi runko ja torni. Uusi auto nimettiin Ford A Ižorskiksi, tai vain yksinkertaisesti FAI:ksi. FAI:n massatuotanto alkoi vuonna 1933. FAI:sta kehitettiin uusi malli FAI-M vuonna 1938. Tässä mallissa oli uusi runko ja siinä oli uusi tehokkaampi moottori: kaasutinmoottori GAZ-M1.


title: FAI (auto)

text: FAI:ta käytettiin Espanjan sisällissodassa, talvisodassa, jatkosodassa ja operaatio Barbarossan alussa. Talvisodassa Suomi sai FAI-panssariautoja sotasaaliiksi moteista, ja käytti niitä vuoteen 1943 asti.


title: U1 (Berliinin metro)

text: U1 on yksi Berliinin metron linjoista. Linjan itäinen osa on verkoston vanhin. Se avattiin vuonna 1902 ja kulkee suurimmaksi osaksi maan päällä, Warschauer Straßen ja Gleisdreieckin välillä. Linjalla on 13 asemaa ja radan pituus on 8,8 kilometriä.


title: Peitsi

text: Peitsi oli yleensä ratsuväen käyttämä pitkävartinen keihäs. Peitsessä on pitkä puuvarsi ja metallinen terä. Keskiaikaisessa peitsessä kahva on kavennettu kädelle sopivaksi ja sen edessä on pyöreä, metallinen väistinlevy. Raskaan peitsen kannattelemisen helpottamiseksi ritarien haarniskoihin kiinnitettiin keskiajalla niin sanottu peitsenkannatin, koukku, jota vasten peitsen varsi tukeutui kahvan takapuolella. Jalkaväen peitsi tehtiin lyhentämällä raskasta peitsenvartta ja kiinnittämällä terä uuteen päähän. Peistä käytettiin normaalisti ritarien turnajaisissa.


title: MicroProse

text: MicroProse (tunnetaan myös nimellä "MicroProse Simulation Software") oli yhdysvaltalainen tietokonepelejä kehittänyt yritys, joka toimi omalla nimellään vuosina 1982-1993.


title: MicroProse

text: Sid Meier ja "Wild Bill" Stealey perustivat yhdessä yhtiön vuonna 1982. Meier keskittyi lähinnä yhtiön julkaisemiin strategiapeleihin ja entisenä sotilaslentäjänä Stealey vastasi pääasiassa simulaattoripelien tuotannosta. MicroProse tuli 1980-luvulla nopeasti tunnetuksi useista Meierin suunnittelemista peleistä, kuten merirosvopeli "Sid Meier's Pirates!" (1987), rautatieaiheinen rakentelu- ja strategiapeli Railroad Tycoon (1990), sekä Civilization- (1991) ja X-COM-pelisarjoista. Simulaattoripuolella MicroProsen mainetta pönkittivät myös hyvin pelilehdistön arvosteluissa menestyneet, eri alustoille kehitetyt Solo Flight (1985), F-15 Strike Eagle (1985), sukellusvenesimulaattori Silent Service (1985), AH-64 Apachea simuloiva Gunship (1986), F-19 Stealth Fighter (1987), M1 Abrams -panssarivaunua simuloiva M1 Tank Platoon (1989) ja Gunshipin jatko-osa Gunship 2000 (1991).


title: MicroProse

text: Vuonna 1993 Spectrum HoloByte osti MicroProsen. Molemmat nimet jatkoivat olemassaoloaan vuoteen 1996, kunnes kaikki yhtiön tuotteet (muun muassa Spectrum HoloByten tunnettu Falcon-pelisarja) liitettiin MicroProsen nimen alaisuuteen. Bill Stealey päätti kuitenkin lähteä fuusioituneesta yrityksestä vuonna 1994 ja perusti uuden pelialan yrityksen, Interactive Magicin (joka myöhemmin muutti nimensä iEntertainment Networkiksi. Sid Meier ja pelisuunnittelija Jeff Briggs jättivät Spectrum Holobyten ja MicroProsen rauniot yhdistymisen jälkeen vuonna 1995 ja muodostivat niin ikään oman peliyhtiön, Firaxis Gamesin.


title: MicroProse

text: Meierin lähdön jälkeen ja simulaattoripelien kysynnän hiivuttua MicroProse joutui taloudellisiin vaikeuksiin 1990-luvun lopulla. Leluvalmistaja Hasbron elektronisen viihteen divisioona Hasbro Interactive osti konkurssin partaalla olleen MicroProsen vuonna 1999. Hasbro Interactive myi vuonna 2001 MicroProsen edelleen ranskalaiselle Infogrames-pelitalolle. Infogrames vaihtoi nimensä Atariksi ja lakkautti tunnetun nimensä. MicroProsen nimeä käytettiin viimeisen kerran Geoff Crammond's Grand Prix 4:n Ison-Britannian versiossa (2002).


title: MicroProse

text: MicroProsen taru loppui vuoden 2003 marraskuussa, kun Atari sulki yhden sen kehitysstudioistaan Hunt Valleyssä, Marylandin osavaltiossa. Kehitysstudio oli MicroProsen alkuperäinen kotipaikka. Studion tekemä viimeinen peli oli Xbox-peli Dungeons & Dragons: Heroes.


title: MicroProse

text: Yhtiöllä olivat julkaisussa käytössä myös nimet "MicroStyle" ja "MicroPlay".


title: Raija Sollamo

text: Raija Tellervo Sollamo (o.s. Pursula) (s. 9. joulukuuta 1942 Padasjoki) on suomalainen teologian tohtori, eksegetiikan tutkija ja Suomen ensimmäinen teologisen alan naisprofessori.


title: Raija Sollamo

text: Sollamo valmistui ylioppilaaksi vuonna 1961, teologian maisteriksi vuonna 1967, filosofian lisensiaatiksi vuonna 1974 ja teologian tohtoriksi vuonna 1980.


title: Raija Sollamo

text: Sollamo toimi Suomen evankelisluterilaisen kirkon kirkolliskokousedustajana 1988–1999 ja kirkolliskokouksen käsikirjavaliokunnan varapuheenjohtajana 1996–1999. Hän oli mukana raamatunkäännöstyössä toimien mm. raamatunkäännöskomitean kääntäjänä useita jaksoja 1984–1988, sekä apokryfitoimikunnan käännöskomitean puheenjohtajana 1999–2006.


title: Raija Sollamo

text: Sollamo sai pappisvihkimyksen vuonna 1995. Kirkossa hän on vaikuttanut tasa-arvoa edistävästi perustellen raamatullisesti naisten oikeutta pappisvirkaan. Hän on toiminut aktiivisesti myös Yhteys-liikkeessä puolustaen seksuaalivähemmistöjen ihmisoikeuksien toteutumista ja ajaen parisuhteensa rekisteröineiden homo- ja lesboparien oikeutta halutessaan saada liitolleen kirkollinen siunaus.


title: Raija Sollamo

text: Sollamo toimi Helsingin yliopiston teologisessa tiedekunnassa Raamatun alkukielten professorina 1982–2007, teologisen tiedekunnan dekaanina 1992–1998 ja yliopiston eksegetiikan laitoksen johtajana 2004–2007. Hän oli yliopiston 1. vararehtori 1998–2003. Sollamo jäi eläkkeelle 1. elokuuta 2007.


title: Raija Sollamo

text: Sollamo on julkaissut laajasti eri teologian alueita käsitteleviä artikkeleita ja oppikirjoja. Hänen päätutkimusalueensa ovat Septuagintan käännöstekniikka, Qumranin tekstit ja Vanhan testamentin eksegetiikka, erityisesti naistutkimus.


title: Raija Sollamo

text: Sollamo on saanut lukuisia tunnustuksia ja huomionosoituksia: Suomen Akatemian väitöskirjapalkinto 1980, Helsingin yliopiston Eino Kaila -palkinto 1992, Maikki Friberg -palkinto 1996, Suomen liike- ja virkanaisten liiton valitsema Vuoden nainen 1993 (yhteiskunnallinen vaikuttaja). Vuonna 2014 hän sai Alfred Kordelinin yleisen edistys- ja sivistysrahaston tunnustuspalkinnon tunnustuksena suurista ansioista Raamatun alkukielten tutkimuksessa, akateemisen työyhteisön kehittämisessä sekä kamppailussa avaran, rajoja rikkovan näkemyksen ja käytännön puolesta. Hän on teologian ylioppilaiden tiedekuntayhdistyksen kunniajäsen, Suomen Eksegeettisen Seuran kunniajäsen vuodesta 2002, Suomen Akateemisten Naisten Liiton kunniajäsen vuodesta 2003. Hän on Suomalaisen tiedeakatemian jäsen vuodesta 2006.


title: Raija Sollamo

text: Professori Raija Sollamo on naimisissa seurakuntaneuvos Matti Sollamon kanssa. Heillä on kaksi tytärtä.


title: Mongolian lippu

text: Mongolian lippu on Mongolian tunnus. Se on suorakaiteen muotoinen suhteessa 1:2 ja se jakautuu kolmeen tasalevyiseen pystyraitaan, joista kaksi reunimmaista ovat punaisia ja keskimmäinen sininen. Sininen symboloi ikuista taivasta ja punainen edistystä sekä vaurautta. Lipputangon puoleisessa raidassa on keltainen "soyombo", kansallinen symboli, joka esittää tulta, aurinkoa, kuuta, maata, vettä sekä taiji eli yin-yang -symbolia. Lipun nykyinen versio otettiin käyttöön heinäkuussa 2011. Silloin vahvistettiin uudet värit lippuun, joka tuli käyttöön 12. helmikuuta 1992, kun maata hallinnut kommunistinen puolue luopui yksinvallastaan. Erona sitä edeltävään, 23. helmikuuta 1949 käyttöön otettuun lippuun on kommunismia kuvaavan keltaisen tähden puuttuminen "soyombon" yläpuolelta.


title: Arkhon Infaustus

text: Arkhon Infaustus on ranskalainen black metal -yhtye. Se perustettiin vuonna 1997. Joissakin maissa yhtyeen julkaisuja on sensuroitu niiden väkivaltaisten sanoitusten ja kuvamateriaalin vuoksi.


title: Morihiro Hosokawa

text: Morihiro Hosokawa (, s. 14. tammikuuta 1938 Chiyoda, Tokio) on japanilainen poliitikko, joka oli Japanin 79. pääministeri 9. elokuuta 1993 – 28. huhtikuuta 1994. Hänen isänsä oli Hosokawa-samuraisuvun päämies, kōshaku Morisada Hosokawa. Vanhimpana poikana hän oli myös itse kōshaku, mutta kun Yhdysvaltain Japanin miehitystä ylläpitävät yhdysvaltalaiset vaativat aateluuden poistamista, hän menetti aatelisarvonsa 1947. Morihito Hosokawan isoisä on prinssi Fumimaro Konoe, joka oli Japanin pääministeri kolme kertaa.


title: Morihiro Hosokawa

text: Hosokawa suoritti lakitieteen alemman tutkinnon Jōchin yliopistossa 1961 ja työskenteli toimittajana useita vuosia Asahi Shimbun -sanomalehdessä. Vuonna 1971 hänet valittiin Japanin valtiopäivien ylähuoneeseen Japanin liberaalidemokraattisen puolueen vaalilistalta Kumamoton prefektuurin edustajana. Kahden kauden jälkeen hän jätti valtiopäivät ja hänestä tuli Kumamoton prefektuurin kuvernööri, missä tehtävässä hän oli viisi vuotta, vuoteen 1991. Vuonna 1992 hän ilmoitti, ettei kestä enää liberaalidemokraattisen puolueen korruptiota ja erosi siitä perustaakseen puolueen Japan New Party (JNP, Nihon shintō), joka myöhemmin sulautui NFP-puolueeseen. Politiikasta hän vetäytyi toukokuussa 1998. Eläkkeellä ollessaan hän on pitänyt keramiikkanäyttelyitä Euroopassa ja Japanissa.


title: Leitrimin kreivikunta

text: Leitrimin kreivikunta () on Irlannin tasavallan kreivikunta Connachtin historiallisessa provinssissa maan pohjoisosassa. Sillä on maarajaa Yhdistyneelle kuningaskunnalle kuuluvan Pohjois-Irlannin kanssa. Kreivikunnassa on 31 972 asukasta (vuonna 2016) ja sen pinta-ala on 1 502,49 neliökilometriä. Se on nimetty Leitrimin kylän mukaan.


title: Säkkijärven kirkko

text: Säkkijärven kirkko oli luterilainen kirkko entisessä Säkkijärven kunnassa luovutetussa Karjalassa. Kirkko oli olemassa 1833-1940.


title: Säkkijärven kirkko

text: Säkkijärven vanhan puukirkon käytyä pieneksi ja huonokuntoiseksi, päätettiin vuonna 1829 rakentaa uusi kivikirkko. Sen piirustukset pyydettiin intendenttikonttorilta. Suunnittelijaksi on mainittu viraston tuolloinen johtaja Carl Ludvig Engel. Kirkko rakennettiin uuteen paikkaan graniitista vuosina 1830-1833 ja vihittiin "Kolminaisuuden kirkoksi" valmistumisvuonna.


title: Säkkijärven kirkko

text: Säkkijärven kirkko oli kooltaan suuri: 30 metriä pitkä ja 24 metriä leveä ja istumapaikkoja siinä oli noin 4 000. Malliltaan kirkko oli päätytornillinen pitkäkirkko. Tyyliltään se edusti uusklassismia. Kirkon länsipäässä sijainnut kellotorni oli kirkon kokoon nähden matala.


title: Säkkijärven kirkko

text: Valkoiseksi rapattuja ulkoseiniä jäsensivät suuret ja korkeat yläpäästään kaarevat ikkunat. Kirkon pääsisäänkäynti oli kirkon länsipäässä kellotornin alaosassa. Myös kirkon sivuilla oli ovet keskimmäisen sivuikkunan alaosassa. Kirkon itäpäähän, jossa sijaitsi muun muassa sakasti, oli kaksi pyörökaarista ovea. Kirkon itäpäähän lisättiin 1930-luvulla kirkon korjaustöiden yhteydessä pieni kaksinivelinen koristetorni.


title: Säkkijärven kirkko

text: Kirkkosali jakaantui kolmeen laivaan, joita erottivat kaksi massiivista pilaririviä, joiden pilareissa oli joonialaiset kapiteelit. Keskimmäisen ison laivan kattoi korkea tynnyriholvaus, sivulaivoissa puolestaan oli tasakatot. Kirkkosalia kiersivät lehterit alkujaan kahdessa kerroksessa. Säkkijärven kirkkoa korjattiin sen satavuotisjuhlia varten vuonna 1933. Korjaustöiden suurin muutos oli ylempien lehterien poistaminen, joka toi suuret ikkunat paremmin näkyviin ja teki kirkkosalista valoisamman. Tuolloin kirkkoon asennettiin myös keskuslämmitys ja penkit uusittiin leveämmiksi. Kirkon urut olivat 37-äänikertaiset. Alttaritaulu kuvasi Kristuksen kirkastumista.


title: Säkkijärven kirkko

text: Säkkijärven kirkko sai osuman venäläisten ilmapommituksessa 26. helmikuuta 1940 ja paloi. Kirkon kivirunko jäi pystyyn. Jatkosodan aikana säkkijärveläiset rakensivat tilapäisen puukirkon, jonka venäläiset hävittivät sodan jälkeen. Vuonna 1977 venäläiset purkivat varsinaisen kirkon rauniot ja hävittivät hautausmaan.


title: Säkkijärven kirkko

text: Suurin osa Säkkijärven kirkon irtaimistosta saatiin evakuoitua ja ne ovat nykyisin pääasiassa Kotkan ja Suomussalmen seurakuntien käytössä, kirkon kellot ovat Vuohijärven kirkossa.


title: Säkkijärven kirkko

text: Säkkijärvelle rakennettiin suomalaisten tuella Neuvostoliiton kaatumisen jälkeen puinen ortodoksinen kirkko.


title: Säkkijärven kirkko

text: Säkkijärvellä oli ollut ainakin kolme kirkkoa ennen talvisodassa tuhoutunutta pyhäkköä. Säkkijärven vuonna 1541 perustetun kappeliseurakunnan ja vuonna 1571 itsenäistyneen seurakunnan ensimmäisestä kirkosta ei ole juurikaan tietoja. Se on rakennettu mahdollisesti jo ennen kappeliseurakunnan perustamista ja oli varsin vaatimaton puurakennus.


title: Säkkijärven kirkko

text: Säkkijärven toisenkaan kirkon rakennusvuosi ei ole tiedossa. Kirkko kärsi vaurioita Isonvihan aikana, jolloin venäläiset ryöstivät kirkon. Kirkkoa korjattiin vuosina 1737-1739. Pikkuvihan aikana elokuussa 1741 venäläiset ryöstivät jälleen Säkkijärveä ja tällä kertaa myös kirkko paloi.


title: Säkkijärven kirkko

text: Uutta kirkkoa oli alettu suunnitella heti edellisen tuhouduttua palossa ja sitä varten oli Porvoon hiippakunnassa kannettu yhteistä kolehtia. Turun rauhassa Säkkijärvi liitettiin Venäjään ja jo kerättyjä varoja ei saatukaan käyttöön vaan uusi kirkonrakennuskolehti kannettiin Viipurin luterilaisen konsistorin alueella rauhanteon jälkeen. Säkkijärven kolmas kirkko valmistui puusta vuonna 1750 ja se oli malliltaan ristikirkko, jonka vieressä oli erillinen kellotorni. Tämän Säkkijärven kolmas kirkko oli käynyt huonokuntoiseksi 1800-luvun alkupuolelle tultaessa ja niinpä vuonna 1830 alettiin rakentaa uutta kirkkoa, joka jäi seurakunnan viimeiseksi.


title: Shapiron epäyhtälö

text: Shapiron epäyhtälö on matematiikassa epäyhtälö, jota kehittivät H. Shapiro ja Vladimir Drinfeld.


title: Shapiron epäyhtälö

text:
Olkoon "n" positiivinen kokonaisluku ja "x,x...,x" positiivisia reaalilukuja. Jos "n" on parillinen ja "n"<13 tai "n" on pariton ja "n"<24, on voimassa
formula_1. Tässä indeksit on luettava modulo "n". Tapaus "n"=3 on nimeltään Nesbittin epäyhtälö.


title: Nesbittin epäyhtälö

text:
Nesbittin epäyhtälön (1903) mukaan positiivisille reaaliluvuille "a, b" ja "c" on voimassa
formula_1 Nesbittin epäyhtälö voidaan todistaa suuruusjärjestysepäyhtälön avulla. Nesbittin epäyhtälö on kuuluisin erikoistapaus yleisemmästä Shapiron epäyhtälöstä.


title: Nesbittin epäyhtälö

text:
Merkitään formula_2, formula_3 ja formula_4. Tällöin luvut formula_5, formula_6 ja formula_7 ovat myös positiivisia ja formula_8, formula_9 ja formula_10.
Sijoittamalla nämä Nesbittin epäyhtälön vasempaan puoleen saamme
formula_11
formula_12
formula_13
formula_14sillä positiivisen luvun ja sen käänteisluvun summa on aina formula_15.


title: Nesbittin epäyhtälö

text:
Jos nimittäin formula_16 olisi positiivinen reaaliluku, niin olisi
formula_17
mistä väite seuraa.


title: Nesbittin epäyhtälö

text:
Olkoot formula_18,missä formula_19 on kokonaisluku, mielivaltaisia positiivisia reaalilukuja ja formula_20. Tällöin
formula_21


title: Nesbittin epäyhtälö

text: Perustelu. Tapaus formula_22 on yhtäpitävä sen kanssa, että positiivisen luvun ja sen käänteisluvun summa on aina formula_15. Tapaus formula_24 esitettiin ja perusteltiin tätä tulosta käyttäen edellä. Suuremmilla luvun formula_25 arvoilla epäyhtälön todistus onnistuu samaa tekniikkaa käyttäen.


title: Nesbittin epäyhtälö

text:
Esimerkiksi neljälle positiiviselle reaaliluvulle formula_26 pätee siis
formula_27


title: Turbo (albumi)

text: Turbo on brittiläisen heavy metal -yhtye Judas Priestin albumi. Glenn Tipton, Rob Halford ja K. K. Downing alkoivat tehdä kappaleita seuraavalle albumilleen "Turbolle" lokakuussa vuonna 1984 Marbellassa Espanjassa. Turbo oli pettymys osalle fanikannasta, joka vierasti syntetisaattoreita. Turbo menestyi silti: se nousi brittilistalla sijalle 33 ja Billboard 200:lla sijalle 17, ja se pysyi listalla 36 viikkoa. "Locked In" sai Billboard Top Mainstream Rock Single -listalla sijan 25. Albumin tunnetuin kappale lienee "Turbo Lover", josta tehtiin myös musiikkivideo. Se on myös yhtyeen vakiokappaleita konserteissa. Myös kappaleesta "Locked in" on tehty musiikkivideo.


title: Turbo (albumi)

text: Kaikki kappaleet kirjoittanut Glenn Tipton, Rob Halford ja K.K. Downing.


title: Turbo (albumi)

text: Remasteroitu versio


title: Miles ”Tails” Prower

text: Miles Prower (tunnetaan paremmin lempinimellä Tails) on 8-vuotias Sonic the Hedgehog -sarjoissa esiintyvä, Segan kehittämä fiktiivinen hahmo. Hänen nimensä juontuu sanaleikistä "miles per hour (mailia tunnissa)", jolla verrataan Sonicin nopeutta äänennopeuteen. Hän pystyy liikkumaan lähes yhtä nopeasti kuin Sonic pyörittämällä häntiään kuin potkuria.


title: Miles ”Tails” Prower

text: Varhaisissa peleissä Sonic on Tailsin idoli ja hän seuraa tätä joka paikkaan. Aluksi Sonic yrittää karistaa Tailsia kannoiltaan, mutta lopulta hän vaikuttuu ketun kyvyistä pysyä perässä. Nykyään Sonic ja Tails ovat parhaita kavereita.


title: Miles ”Tails” Prower

text: Tails teki debyyttinsä Sega Master Systemin ja Sega Game Gearin pelissä "Sonic the Hedgehog 2 (8-Bit)". Monet tosin ovat tutustuneet Sonicin parhaaseen ystävään Sega Mega Drive -versiossa.


title: Miles ”Tails” Prower

text: Tailsilla on myös kaksi omaa peliä:


title: Miles ”Tails” Prower

text: Peleissä Tails on aina ollut 8-vuotias.


title: Miles ”Tails” Prower

text:
Tails pystyy suorittamaan samoja liikkeitä kuten Sonic (mm. Spin Dash ja pallona pyöriminen), juostessaan kovaa Tails pyörittää häntiään perässään kuin lentäessään, minkä ansiosta hän pystyy liitämään, mutta hän on silti hitusen hitaampi kuin Sonic. Erikoisimmat taidot Tailsilla ovat kyky lentää (myös lentokoneita kuten Tornadoa) ja uida (Sonic ei ole koskaan oppinut uimaan).
Uusimmissa peleissä (kuten Sonic Adventure, Sonic Advance, Sonic Advance 2 ja Sonic Advance 3), Tails hyökkää sivaltamalla hännillään.


title: Miles ”Tails” Prower

text:
Tails ei ole erityisen älykäs Adventures of Sonic the Hedgehogin eikä Sonic "SatAMin" alkupään jaksoissa, eikä myöskään varhaisimmissa Sonic Archien-sarjakuvissa, toisin kuin peleissä, Sonic the Moviessa ja Sonic X:ssa, sekä nykyisissä Sonic Archien numeroissa.
Tailsilla on paljon mekaanisia lahjoja. Sonic X-animaatiossa Tailsin ja Sonicin ystävystyessä Tails korjaa ja maalaa Sonicin lentokoneen Tornadon.


title: Miles ”Tails” Prower

text: Tails on naiivi ja huippuälykäs ja hänen älykkyysosamääränsä on lähes sama kuin Tri. Ivo "Eggman" Robotnikin eli 300 ellei enemmänkin. Sonic Battle-pelissä hänellä on hyökkäys nimeltä 'IQ 400 Attack' (ÄO 400 -isku).


title: Miles ”Tails” Prower

text:
Tails esiintyy Archie Comicsin Sonic the Hedgehog -lehdessä mutta myös Sonic X ja Sonic Universe -lehdissä.
Animaatiot, joissa Tails esiintyy ovat Adventures of Sonic the Hedgehog, Sonic the Hedgehog, ja Sonic X.


title: Mauke

text: Mauke on atolli Cookinsaarten eteläosissa. Sen pinta-ala on 18,4 neliökilometriä ja asukkaita oli 289 vuoden 2016 väestönlaskennassa. Atollin ensimmäinen asukas oli paikallisen mytologian mukaan Uke, jonka mukaan Mauke on myös nimetty.


title: Mauke

text: Mauke jaetaan neljään alueeseen, joista kaksi on edelleen jaettu tapereihin: Niiden nimet ovat:


title: Vaurio (yhtye)

text: Vaurio oli vuosina 1981–1985 toiminut naantalilainen punk-yhtye. Se perustettiin kesäkuussa 1981 nimellä Sidi & Siivottomat; perustajajäseniä olivat laulaja Sauke, basisti Sidi, kitaristi Masa ja rumpali Brando. Vuonna 1982 Brando jätti yhtyeen ja uudeksi rumpaliksi tuli turkulainen Minni. Tämä kokoonpano muodosti yhtyeen vakiokokoonpanon ja soitti myös kaikilla Vaurion levytyksillä, muut yhtyeessä soittaneet olivat joko vierailijoita tai kuuluivat siihen vain lyhyen aikaa. Vuodenvaihteessa 1982–1983 yhtye vaihtoi nimekseen Vaurio. Yhtye toimi aktiivisesti kesään 1985 asti, minkä jälkeen se kokoontui uudelleen ainoastaan 11. toukokuuta 1990 turkulaisen Auran panimon valtauksen kuusivuotisjuhlissa. Yhtyeen laulaja Sauke menehtyi 38-vuotiaana vuonna 2003.


title: Vaurio (yhtye)

text: Vaurion katsotaan kuuluvan suomalaiseen 1980-luvun alun hardcore punk -liikkeeseen, jonka tunnetuimpia edustajia olivat muun muassa Riistetyt, Kaaos, Terveet Kädet, Maho Neitsyt ja Appendix. Musiikillisesti Vaurion voidaan kuitenkin katsoa usein olleen hardcoren ja 1970-luvun lopun suomalaisen punkin välimaastossa, jossa sen mahdollisia vertailukohtia olisivat sellaiset yhtyeet kuin Lama ja Nolla nolla nolla.


title: Vaurio (yhtye)

text: Vaurio levytti yhden EP-levyn ja yhden LP:n. Vuonna 1983 kansia myöten valmiiksi tehty EP kuitenkin julkaistiin kokonaisuudessaan vasta 1996, bonusraitoina Kråklund Recordsin CD-uusintajulkaisulla Propaganda recordsin kokoelmalevystä. Vuonna 2007, 24 vuotta valmistumisensa jälkeen, EP ilmestyi vihdoin omana julkaisunaan ja alun perin tarkoitetussa ulkoasussaan, 7-tuumaisena vinyylilevynä, yhdysvaltalaisen Feral Ward -levymerkin julkaisemana.


title: Iñaki Lafuente

text: Iñaki Lafuente Sánchez (s. 24. tammikuuta 1976, Barakaldo, Vizcaya, Espanja) on espanjalainen baskisukuinen jalkapallomaalivahti. Hän edustaa tällä hetkellä Espanjan pääsarjassa pelaavaa Sporting Gijónia, ja on siellä lainassa Athletic Bilbaosta.


title: Iñaki Lafuente

text: Lafuente on Athletic Bilbaon kasvatteja. Hän debytoi Primera Divisiónissa kuitenkin vasta vuonna 2000, kierrettyään ensin useassa seurassa lainasopimuksilla. Lafuente teki pikavisiittejä Sestaoon, Getxoon ja Elcheen. Hänellä on ollut vaikeuksia vakuuttaa paikkansa Athletic Bilbaossa ja tästä syystä hänet on lainattu useaan otteeseen muihin seuroihin. Kaudella 2007-2008, Lafuente lainattiin Espanyoliin ja toiseen suuntaan matkasi Gorka Iraizoz.


title: Iñaki Lafuente

text: Heinäkuussa 2008, Lafuente palasi Bilbaoon. 13. tammikuuta 2009, hän siirtyi loppukauden mittaisella lainasopimuksella Sporting Gijóniin.


title: Takutea

text: Takutea on asumaton saari Polynesiaan kuuluvilla Cookinsaarilla Tyynellämerellä. Saaren pinta-ala on 1,2 neliökilometriä. Sen korkein kohta on kuusi metriä merenpinnan yläpuolella. James Cook vieraili saarella ensimmäisenä eurooppalaisena vuonna 1777.


title: U2 (Berliinin metro)

text: U2 on yksi Berliinin metron linjoista. Se alkaa Pankowin rautatieasemalta, kulkee Alexanderplatzin, Potsdamer Platzin ja Zoologischer Gartenin rautatieaseman kautta Ruhlebeniin.


title: U2 (Berliinin metro)

text: Linjalla on 29 asemaa ja sen pituus on 20,7 kilometriä. Linjan junat ovat "Kleinprofil"-junia.


title: Anthony Quinn

text: Anthony Quinn (21. huhtikuuta 1915 – 3. kesäkuuta 2001) oli meksikolais-yhdysvaltalainen näyttelijä, taidemaalari ja kirjoittaja. Hänet muistetaan parhaiten roolisuorituksistaan elokuvissa "Kerro minulle, Zorbas" ja "Viva Zapata".


title: Anthony Quinn

text: Quinnilla oli irlantilais-meksikolaiset juuret, ja hänen äidinäitinsä oli cherokee. Perhe muutti Kaliforniaan Anthonyn ollessa lapsi.


title: Anthony Quinn

text: Uransa alussa Quinn näytteli meksikolaisrosvoja ja muita ulkomaalaisia Paramountin 1940-luvun elokuvissa. Vuoteen 1947 mennessä hän oli esiintynyt yli 50 elokuvassa: italialaisena, arabisheikkinä, kiinalaisena sissinä ja intiaanina. Kun Hollywoodissa oli käynnissä kommunistien vastainen vaino, Quinn siirtyi muutamaksi vuodeksi teatteriin jossa sai menestystä Broadwayllä. Hän palasi elokuviin 1951, ja vuonna 1952 hän sai sivuosa-oscarin Marlon Brandon vastanäyttelijänä Elia Kazanin ohjaamassa elokuvassa "Viva Zapata!". Toisen sivuosa-Oscarinsa hän sai esittäessään Paul Gauguinia Vincente Minnellin elokuvassa "Hän rakasti elämää".


title: Mitiaro

text: Mitiaro on tuliperäinen saari Cookinsaarilla. Sen pinta-ala on 22,3 neliökilometriä. Mitiaron historia on läheisessä yhteydessä läheisen Atiun historian kanssa. Eurooppalaiset tulivat saarelle 1800-luvun alussa ja tuolloin saarella oli noin 100 asukasta. Vuoden 2016 väestönlaskennassa asukkaita oli 155 ja määrä on vähenemään päin.


title: Mitiaro

text: Mitiaron historiallinen nimitys saarten asukkaiden keskuudessa on "Nukuora". Saari joutui Mauken tapaan atiulaisten sotureiden hyökkäysten kohteeksi. Paikallisen perimätiedon mukaan ensimmäistä atiulaisten hyökkäystä johti soturi nimeltä "Maui". Välttääkseen taistelun mitiarolaiset tarjosivat näille juhla-aterian, mutta alkoivatkin surmata näitä juhlan aikana. Ainoa selviytynyt oli Maui, joka pakeni ja palasi Atiulle. Kostohyökkäyksen varalta mitiarolainen päällikkö "Maaro" päätti rakennuttaa "Te Pare"-nimisen linnoituksen saaren sisäosaan. Atiulaisten kostohyökkäys tulikin myöhemmin ja saarten joukot ottivat yhteen linnoituksella. Linnoituksesta huolimatta mitiarolaiset voitettiin. Nykyisten mitiarolaisten arvellaan polveutuvan lähes kokonaan atiulaisista sotureista, jotka surmasivat alkuperäiset mitiarolaiset ja asettuivat sitten saarelle. Lähetyssaarnaaja John Williams tuli saarelle 29. toukokuuta 1823 ja saari kääntyi nopeasti kristinuskoon. Kristinuskon saapumisen myötä saaren asukkaat alkoivat muuttaa sisämaassa sijainneista kylistään rannikolle. Mitiaro säilyi Atiun alaisuudessa aina vuoteen 1902 saakka, jolloin Cookinsaaret liitettiin Uuteen-Seelantiin.


title: Mitiaro

text: Maantieteellisiltä piirteiltään Mitiaro on pieni ja hyvin matala. Saaren pinta-ala on 22,3 km² ja leveimmältä kohdaltaan se on vain 6,4 kilometriä leveä. Saarta ympäröi kivettyneestä korallista muodostunut 6–9 metriä korkea "makateaksi" kutsuttu vyöhyke. Sisämaan korkeimmat kohdat ovat vain kolme metriä ylempänä merenpinnasta kuin makatean korkeimmat kohdat. Sisäosa on paljolti suota ja kaksi niistä, "Te Rotonui" ja "Te Rotoiti", ovat niin syviä että niitä voidaan pitää järvinä. Monista muista Cookinsaarista poiketen Mitiaron rannikolla ei ole juurikaan metsää. Kahdessa järvessä elää muun muassa paikallisia "itiki"-nimellä tunnettuja ankeriaita, sekä Afrikasta istutettuja tilapioita. Järvissä elää myös niihin istutettua maitokalaa. Mitiaro on ainut eteläisistä Cookinsaarista, jolla ei tavata kotoperäisten lintujen kantoja hävittänyttä pihamainaa.


title: Mitiaro

text: Mitiaron asukkaista melkein jokainen on sukua toisilleen, joten paikallisen puolison löytäminen on hankalaa. Osittain tästä syystä monet muuttavat Rarotongaan ja Uuteen-Seelantiin. Suurin osa asukkaista on alle 18 tai yli 50, siltä väliltä olevat ovat lähes kaikki muuttaneet pois. Suurin osa saaren asukkaista elää länsimaisissa taloissa, mutta perinteisempiä käytetään yhä esimerkiksi kalastusmajoina. Mitiarolla on kolme perinteistä "arikia" eli päällikköä. Kolmen päällikön tittelit ovat "To'u", "Tetava" ja "Ma'eu". Päälliköt toimivat esimerkiksi maakiistojen ratkaisijoina, sillä monesta muusta Cookinsaaresta poiketen Mitiarolla ei ole asukkaiden muodostamaa neuvostoa. Asukkaat elävät viljelemällä maata ja kalastamalla. Parhaat viljelymaat sijaitsevat saaren keskustassa. Kalaa saadaan saaren järvistä.


title: Vahvialan kirkko

text: Vahvialan luterilainen kirkko sijaitsi entisessä Vahvialan kunnassa luovutetussa Karjalassa.


title: Vahvialan kirkko

text: Vahvialan seurakunnan aloitettua toimintansa 1920, oli sen ensimmäisenä tehtävänä kirkon rakentaminen. Kirkkoa varten oli saatu jo lahjoituksena tontti, jota vielä laajennettiin ostamalla lisämaata. Väliaikaista kirkkoa varten ostettiin Terijoelta suuri kaksikerroksinen hirsirakenteinen huvilarakennus, joka siirrettiin Vahvialaan. Tästä aumakattoisesta huvilarakennuksesta tehtiin rakennusmestari August Kolehmaisen suunnitelmien mukaan kirkko. Kaksikerroksisen huvilan kerrokset yhdistettiin ja näin saatiin avara kirkkosali. Rakennuksen itäpäähän rakennettiin yksinkertainen nelikulmainen kellotorni vuonna 1922, jonne asennettiin kaksi kirkonkelloa. Kirkon pääsisäänkäynti oli kirkon pitkällä sivulla, jonka yhteyteen rakennettiin pieni eteinen. Lisäksi oli myös sisäänkäynnit kirkon päädyissä. Kirkkorakennusta kiersivät ikkunarivit kahdessa kerroksessa. Katon etureunassa oli myös kattoikkunoita ja katon keskellä pieni tornimainen rakennelma. Huolimatta muutostöistä ei rakennus oikein näyttänyt kirkolta.


title: Vahvialan kirkko

text: Tämä huvilasta kirkoksi muutettu rakennus oli alun perin suunniteltu väliaikaiseksi kirkoksi, mutta jo ennen sen pystyttämistä tultiin siihen lopputulokseen että kirkosta tulee varsinainen kirkko.


title: Vahvialan kirkko

text: Sisäpuolelta kirkko näytti huomattavasti enemmän kirkolta kuin ulkoa ja siellä oli noin 400 istumapaikkaa. Kirkkosalin pitkillä sivuilla oli lehterit, joita kannattelevat tuet jakoivat kirkkosalin kolmilaivaiseksi. Kirkkosalissa oli lautainen tasakatto. Alttari sijaitsi kirkkosalin länsipäässä. Alttaritauluna oli vahvialalaisen taiteilijan Matti Yläneen maalaama "Kristuksen ylösnousemus". Varsinaisen alttaritaulun molemmin puolin oli vielä pienemmät taulut, jotka kuvasivat kohti alttaritaulun Jeesusta kulkevia valkopukuisia sanankuulijoita. Urkuparvi sijaitsi kirkkosalin itäpäässä, mutta urkuja sinne ei ehditty hankkia, vaan säestykseen käytettiin urkuharmonia. Saarnastuoli oli alttarin oikealla puolella.


title: Vahvialan kirkko

text: Vahvialan kirkkorakennus ei ollut pelkästään kirkko, sillä siellä oli kirkkosalin lisäksi seurakuntasali, seurakunnankanslia ja -arkisto sekä kunnantiloja kuten kunnantoimisto, kirjasto ja vahtimestarin asunto. Myös kunnanvaltuuston kokoukset pidettiin seurakuntasalissa. Kirkkoa nimitettiinkin kunnan tilojen vuoksi toisinaan "Kuntalaksi".


title: Vahvialan kirkko

text: Vahvialan kirkko oli ehjä, kun Vahviala talvisodan jälkeen luovutettiin Neuvostoliitolle. Kirkko tuhoutui tulipalossa talvi- ja jatkosodan välisenä aikana. Nykyisin kirkon kivijalka löytyy puiden siimeksestä.


title: Vahvialan kirkko

text: Suuri osa kirkon irtaimistosta jäi evakuoimatta vuonna 1940. Pelastetuista esineistä ovat ehtoollismalja ja -lautanen lahjoitettu Iitin seurakunnalle ja suurempi kirkonkello on nykyisin Järvenpäässä rukoushuoneen tornissa.


title: Manuae

text: Manuae on saari Cookinsaarilla. Sanaa Manuae käytetään myös yhteisnimityksenä Manuaesta ja sen lähellä sijaitsevasta Te Au O Tun saaresta. Kummallakaan saarella ei ole ihmisasutusta ja niiden yhteenlaskettu pinta-ala on 6,2 neliökilometriä.


title: Manuae

text: James Cook näki Manuaen ensimmäisenä eurooppalaisena vuonna 1773. Kun lähetyssaarnaaja John Williams saapui Manuaelle vuonna 1823, saarella oli vielä noin 60 asukasta. Saari on ollut asumaton 1820-luvun lopulta lähtien. 1890-1900-luvuilla Manuaeta käytettiin lyhyen aikaa vankilasaarena.


title: Meiji (keisari)

text: Meiji (, 3. marraskuuta 1852 Kioto – 30. heinäkuuta 1912 Tokio), syntymänimeltään Mutsuhito (), oli perinteisen vallanperimysjärjestyksen mukaan Japanin 122. keisari. Keisari Meijillä oli keskeinen rooli Japanin Meiji-restauraatiossa, jossa keisarihuone palautettiin jälleen valtaan. Hänen syntyessään Japani oli eristäytynyt, esiteollinen feodalistinen Tokugawa-shōgunaatin ja daimioiden hallitsema maa, joka oli jakautunut 250 läänitysalueeseen. Hänen kuollessaan maa oli käynyt läpi poliittisen, yhteiskunnallisen ja teollisen vallankumouksen ja siitä oli tullut suurvalta.


title: Meiji (keisari)

text: Meijin valtakauden tärkeisiin tapahtumiin lukeutuivat Japanin länsimaistamisen aloittanut "Viiden artiklan vala" vuonna 1868, feodalismin lopettaminen, modernin koulutusjärjestelmän luominen, Meiji-perustuslain käyttöönotto vuonna 1890, Japanin parlamentin avaaminen ja lopulta sodat Kiinaa ja Venäjää vastaan. Keisari Meiji oli itse esikuva sille, miten länsimaisia keksintöjä haluttiin omaksua osaksi japanilaista kulttuuria: hän ”käytti länsimaisia vaatteita ja söi länsimaista ruokaa, mutta kirjoitti samalla elämänsä aikana 100 000 perinteistä japanilaista runoa”.


title: Meiji (keisari)

text: Keisari Meijiä edelsi valtaistuimella keisari Kōmei. Meiji nousi valtaan 3. helmikuuta 1867 ja oli ollut kuollessaan vuonna 1912 maan hallitsija yli 45 vuoden ajan. Häntä seurasi valtaistuimelle hänen poikansa Yoshihito.


title: Patrick Roy

text: Patrick Roy (s. 5. lokakuuta 1965 Quebec, Quebec, Kanada) on kanadalainen jääkiekkovalmentaja ja uransa lopettanut jääkiekkomaalivahti. Hänet tunnetaan Ken Drydenin perhostyylin edistäjänä.


title: Patrick Roy

text: Patrick Roy aloitti NHL-uransa Montreal Canadiensissa, jossa hän oli vuodesta 1984 vuoteen 1995. Ensimmäisen NHL-pelinsä Roy pelasi 23. helmikuuta 1985 Winnipeg Jetsiä vastaan. Canadiens voitti Stanley Cupin seuraavana vuonna, ja Roy palkittiin Conn Smythe Trophylla pudotuspelien arvokkaimpana pelaajana. Hänet valittiin myös kauden 1985–1986 tulokkaiden tähdistökentälliseen (NHL All-Rookie Team). Hän voitti myös toisen Stanley Cupin Canadiensissa vuonna 1993.


title: Patrick Roy

text: Canadiens hävisi 2. joulukuuta 1995 kotonaan Detroit Red Wingsille 1–11. Montrealin valmentaja Mario Tremblay antoi Patrick Royn seisoa maalilla yhdeksän takaiskumaalin ajan ennen kuin vihdoin päästi hänet vaihtoon toisessa erässä. Roylle kertyi ottelussa vain 17 torjuntaa. Nöyryytyksestä suuttunut Roy luisteli pois maaliltaan, rynni ohi Tremblayn ja ilmoitti vaihtopenkin takana istuneelle Canadiensin presidentille Ronald Coreylle, ettei enää koskaan pelaa Canadiensille.


title: Patrick Roy

text: Roy siirtyi Colorado Avalancheen joulukuussa 1995, ja heti samalla kaudella Avalanche voitti Stanley Cupin. Toisen kerran kyseisessä joukkueessa Roy voitti NHL-mestaruuden 2001. Viimeisen NHL-pelinsä hän pelasi 22. huhtikuuta 2003 Minnesota Wildiä vastaan.


title: Patrick Roy

text: Roy rikkoi uransa aikana monia ennätyksiä NHL:ssä. Merkittäviä ennätyksiä ovat esimerkiksi maalivahdin eniten pudotuspelivoittoja (151) ja eniten pelattuja pudotuspelejä (247). Hänellä on myös maalivahdeista toiseksi eniten voittoja (551) Martin Brodeurin jälkeen. Roy valittiin Hockey Hall of Fameen kesäkuussa 2006 ja liittyi siihen virallisesti saman vuoden marraskuussa.


title: Patrick Roy

text: Pelaajauransa jälkeen Roy aloitti vuonna 2005 osaomistamansa Quebec Rempartsin päävalmentajana juniorisarja LHJMQ:ssa. Hän toimi myös seuran toimitusjohtajana. Roy valmensi Rempartsia kahdeksan kauden ajan, joista ensimmäisellä joukkue voitti Canadian Hockey Leaguen mestaruuden Memorial Cupin.


title: Patrick Roy

text: Toukokuussa 2013 Roy siirtyi aiemmin pelaajana edustamansa NHL-seura Colorado Avalanchen päävalmentajaksi edeltäjänsä Joe Saccon irtisanomisen jälkeen. Hänestä tehtiin myös seuran jääkiekkoasioiden varapääjohtaja (). Roy erosi päävalmentajan ja jääkiekkoasioiden varapääjohtajan paikalta omasta tahdostaan 11. elokuuta 2016, sillä hän ei mielestään saanut vaikuttaa pelaajien hankkimiseen liittyviin päätöksiin siinä määrin, mitä hän olisi rooleissaan halunnut.


title: U3 (Berliinin metro)

text: U3 on yksi Berliinin metron linjoista. Tekniikaltaan se edustaa "Kleinprofil"-tyyppiä. Linja kulkee Nollendorfplatzin ja Krumme Lanken välillä ja sillä on 15 asemaa.


title: U3 (Berliinin metro)

text: Vuoteen 1993 asti U3 tarkoitti Wittenbergplatzin ja Uhlandstraßen välistä rataosuutta. Osuudelle annettiin nimi U15 ja siitä tuli U1:n osa.


title: U3 (Berliinin metro)

text: Linjalle U3 suunnitellaan jatkoa lounaaseen Mexikoplatzille ja itään Potsdamer Platzin ja Alexanderplatzin kautta Weißenseetä kohti. Berliinin taloudellisten vaikeuksien takia linjaa tuskin jatketaan lähitulevaisuudessa.


title: Naruhito

text: Naruhito (, s. 23. helmikuuta 1960 Tokio) on Japanin kruununprinssi. Hän on keisari Akihiton ja keisarinna Michikon vanhin poika. Hänestä tuli Japanin kruununperillinen virallisesti 23. helmikuuta 1991, jonkin aikaa keisari Hirohiton kuoleman jälkeen. Lapsena hänen nimensä oli prinssi Hiro ().


title: Naruhito

text: Naruhito opiskeli historiaa Gakushūin-yliopistossa, valmistui vuonna 1982 ja opiskeli sen jälkeen ulkomailla Oxfordin yliopistossa Britanniassa vuosina 1983–1985. Hänestä tuli Gakushūin-yliopiston tohtori vuonna 1988.


title: Naruhito

text: Naruhito on ollut vuodesta 1993 naimisissa prinsessa Masakon kanssa. Parilla on yksi lapsi, tytär Aiko, joka syntyi vuonna 2001.


title: AS Monaco FC

text: Association Sportive de Monaco Football Club on vuonna 1924 perustettu monacolainen jalkapalloseura. Ammattilaisseura siitä tuli vuonna 1948.


title: AS Monaco FC

text: Vaikka seura on kotoisin Monacosta, se on pelannut aina naapurimaansa Ranskan jalkapallosarjoissa. Se on voittanut Ranskan-mestaruuden seitsemän kertaa, mikä tekee joukkueesta yhden pääsarjan menestyneimmistä.


title: AS Monaco FC

text: AS Monacon huippuhetki koitti vuonna 2004, jolloin se pääsi Mestarien liigan finaaliin. Matkan varrella se pudotti muun muassa Real Madridin ja Chelsean. Finaalissa Porto oli kuitenkin vahvempi.


title: AS Monaco FC

text: Vuoden 2004 jälkeen AS Monacon taso on laskenut, ja 2010-luvulla joukkue jopa putosi alemmalle sarjatasolle kahden vuoden ajaksi. Pääsarja Ligue 1:ssä AS Monaco pelannut jälleen kaudesta 2013–2014 alkaen.


title: AS Monaco FC

text: AS Monacon pitkäaikaisin puheenjohtaja on Jean-Louis Campora, joka johti seuraa vuosina 1976–2003.


title: AS Monaco FC

text: AS Monaco pelaa kotiottelunsa 18 500-paikkaisella Stade Louis II:lla, joka sijaitsee Fontvieillen alueella Monacossa.


title: AS Monaco FC

text: Stadion, kuten muutkin alueen rakennukset, on rakennettu Välimereltä vallatulle maalle. Stade Louis II toimii myös näyttämönä vuosittaiselle UEFA Super Cupille, jossa kohtaavat Mestarien liigan ja UEFA Cupin voittajat.


title: Hasan Salihamidžić

text: Hasan Salihamidžić (s. 1. tammikuuta 1977 Jablanica, Bosnia) on bosniahertsegovinalainen jalkapalloilija, jonka pelipaikka on keskikenttäpelaaja.


title: Hasan Salihamidžić

text: VfL Wolfsburgia edustava Salihamidžić on maajoukkueen kantavia voimia. ""Bratso""-lempinimeä "(suom. pikkuveli)" kantava tähti aloitti jalkapallouransa 10-vuotiaana kotikaupunkinsa FK Turbinassa, josta hän siirtyi vuoden kestäneelle visiitille FK Velez Mostariin, yhteen maan parhaista seuroista. Vuonna 1992 Salihamidžić nousi julkisuuteen siirryttyään Saksaan, Hamburger SV:n riveihin.


title: Hasan Salihamidžić

text:
Vuonna 1998 hän siirtyi FC Bayern Müncheniin. Salihamidžić voitti Mestareiden liigan jo toisena kautenaan seurassa. Nyt hänellä on kasassa tuon voiton lisäksi jo 5 Bundesliigan mestaruutta, 3 Saksan cupin voittoa ja Seurajoukkueiden MM-turnauksen voitto. Kauden 2006–2007 jälkeen Salihamidžić jätti Saksan ja siirtyi Juventukseen. Kesällä 2011
hän siirtyi VfL Wolfsburgiin, jossa päätti uransa kyseisen kauden lopussa. Kesällä 2017 Hasanista tuli FC Bayern Münchenin urheilutoimenjohtaja.


title: Paltaniemi

text: Paltaniemi on kylä, taajama ja niemi Kajaanissa Oulujärven rannalla. Taajaman väkiluku vuonna 2005 oli 390 ja pinta-ala 3,8 km², josta vettä 0,2 km².


title: Paltaniemi

text: Paltaniemi on kuuluisa puisesta kuvakirkostaan, Eino Leinon talosta sekä hyvin matalasta ja hiekkapohjaisesta uimarannastaan. Paltaniemeltä löytyy myös Paltaniemen koulu (nyk. kyläyhdistyksen käytössä), Valon kappeli, Paltaniemen pappila sekä Kajaanin lentoasema.


title: Paltaniemi

text: Paltaniemi kuului vuoteen 1954 asti Paltamon kuntaan, jolloin se liitettiin tuolloiseen Kajaanin maalaiskuntaan. Paltaniemellä sijaitsi Paltamon ensimmäinen kirkonkylä. Myöhemmin kirkonkylä siirtyi Kiehimänjoen suulle, valtatien 22 ja kantatien 78 risteykseen.


title: U4 (Berliinin metro)

text: U4 on yksi Berliinin metron linjoista. Se sijaitsee kokonaan Schönebergin kaupunginosan alueella. Linja avattiin liikenteelle vuonna 1910 ja sen rakennutti tuolloin vielä itsenäinen Schönebergin kaupunki.


title: U4 (Berliinin metro)

text: Linja on vain 2,9 kilometriä pitkä ja sillä on 5 asemaa. Siten se on (vasta osittain valmistuneen) U55:n jälkeen Berliinin lyhin metrolinja. Tekniikaltaan se edustaa "Kleinprofil"-tyyppiä.


title: U5 (Berliinin metro)

text: U5 on "Großprofil"-linja Berliinin metrossa. Se on ainoa metron linjoista, joka oli kokonaan Itä-Berliinin puolella. Linja kulkee Alexanderplatzin ja Hönowin välillä ja sillä on 20 asemaa.


title: Heikki Siren

text: Heikki Siren (5. lokakuuta 1918 Helsinki – 25. helmikuuta 2013 Helsinki) oli suomalainen arkkitehti. Hän oli arkkitehti Kaija Sirenin aviopuoliso.


title: Heikki Siren

text: Heikki Siren valmistui arkkitehdiksi Teknillisestä korkeakoulusta vuonna 1946, jossa hän oli ollut isänsä J. S. Sirénin oppilaana. Siren työskenteli aluksi isänsä arkkitehtitoimistossa mutta perusti vaimonsa Kaija Sirenin kanssa oman toimiston vuonna 1949. Sirenit työskentelivät koko uransa ajan yhdessä.


title: Heikki Siren

text: Heikki ja Kaija Siren saivat Suomen Kulttuurirahaston tunnustuspalkinnon vuonna 1984.


title: Heikki Siren

text: Heikki Siren sai vuonna 2009 italialaisen Benetton-säätiön kansainvälisen arkkitehtuuripalkinnon Otaniemen kappelin ja sen ympäristön suunnittelusta.


title: Heikki Siren

text: Heikki Sirenin isä oli Eduskuntatalon suunnitellut arkkitehti Johan Sigfrid Sirén. Heikki ja Kaija Sirenillä on neljä lasta, joista vanhin, teatteritaiteen maisteri Kirsi Siren (ent. Aropaltio, s. 1945) on Teatteri Hevosenkengän johtaja. Tytär Sara Siren (ent. Popovits, 1947–2002) oli lavastaja ja teollinen muotoilija, koulutukseltaan taiteen maisteri. Sirenien poika Jukka Siren (s. 1950) on arkkitehti ja toinen poika Hannu Siren (s. 1953) on kuvanveistäjä.


title: Heikki Siren

text: Heikki Siren kuoli 94-vuotiaana helmikuussa 2013. Kaija Siren kuoli vuonna 2001.


title: Kaija Siren

text: Katri (Kaija) Anna-Maija Helena Siren (o.s. Tuominen; 23. lokakuuta 1920 Kotka – 15. tammikuuta 2001 Helsinki) oli suomalainen arkkitehti. Hän oli arkkitehti Heikki Sirenin aviopuoliso.


title: Kaija Siren

text: Kaija Siren valmistui arkkitehdiksi Teknillisestä korkeakoulusta vuonna 1948. Hän perusti miehensä Heikki Sirenin kanssa oman arkkitehtitoimiston vuonna 1949. Sirenit työskentelivät koko uransa ajan yhdessä.


title: Kaija Siren

text: Kaija ja Heikki Siren saivat Suomen Kulttuurirahaston tunnustuspalkinnon vuonna 1984.


title: Kaija Siren

text: Kaija ja Heikki Sirenillä on neljä lasta, joista vanhin, teatteritaiteen maisteri Kirsi Siren (ent. Aropaltio, s. 1945) on Teatteri Hevosenkengän johtaja. Tytär Sara Siren (ent. Popovits, 1947–2002) oli lavastaja ja teollinen muotoilija, koulutukseltaan taiteen maisteri. Sirenien poika Jukka Siren (s. 1950) on arkkitehti ja toinen poika Hannu Siren (s. 1953) on kuvanveistäjä. Kaija Sirenin sisar Sirkka Vennamo oli naimisissa SMP:n kansanedustajan Veikko Vennamon kanssa.


title: Kantokyky

text: Kantokyky on sellainen määrä tietyn eliölajin yksilöitä, jonka jokin ympäristö pystyy elättämään. Yleensä kantokyky saavutetaan jossain vaiheessa, koska lajeilla on luonnostaan taipumus lisääntyä. Jos esimerkiksi jossain lammikossa on ravintoa 100 kalalle, lammikon kantokyky on 100 kalapopulaatiolle. Tällä hetkellä ei olla varmoja siitä, kuinka monta ihmistä maapallo pystyy elättämään mutta on väitetty, että ihmispopulaatio maapallolla olisi jo ylittänyt maapallon kantokyvyn rajan.


title: Kantokyky

text: Kun jokin populaatio (jollain alueella olevan lajin yksilöt) ylittää kasvaessaan kantokyvyn, se usein romahtaa, sillä ylisuuri populaatio tuhoaa omia elinedellytyksiään. Seuraava kantokyky samalla alueella saattaa olla edellistä alempi.


title: Kantokyky

text: Toinen vaihtoehto on, että populaatio jää juuri kantokyvyn rajalle ja määrä vaihtelee siinä. Todennäköisesti heiluminen kantokyvyn rajoilla tasoittuu ajan mukana. Tämä on tapahtunut joissain sellaisissa yhdyskunnissa, joissa on säännöllisesti nälänhätä. Populaatio voi myös kasvaa ensin nopeasti, sitten kasvu hidastuu kantokyvyn rajoilla. Näin ollen kantokykyä ei koskaan saavuteta.


title: Kantokyky

text: Kaikkia populaation kasvua vastustavia tekijöitä kutsutaan yhteisnimellä ympäristön vastus.


title: Jääkiekko talviolympialaisissa 1988

text: Jääkiekko oli 1988 talviolympialaisten ohjelmassa. Turnaukseen osallistui 12 joukkuetta. Isäntämaa Kanada, loput 7 MM-kilpailujen A-sarjan joukkuetta ja kolme parasta B-sarjan joukkuetta oli kutsuttu kisoihin. Lisäksi B-sarjan neljäs ja C-sarjan voittaja pelasivat karsinnan, jonka voittaja selviytyi turnaukseen. Turnauksessa joukkueet jaettiin kahteen lohkoon, joiden kolme parasta pääsi loppusarjaan. Alkusarjan keskinäiset ottelut jäivät voimaan loppusarjassa. Alkulohkojen neljänneksi sijoittuneet pelasivat yhden ottelun seitsemännestä sijasta, viidenneksi sijoittuneet yhdeksännestä sijasta ja kuudenneksi sijoittuneet yhdennestätoista sijasta. Ottelut pelattiin 13.–28. helmikuuta 1988. Kyseisessä turnauksessa sallittiin ensimmäisen kerran ammattilaispelaajien osallistuminen, Kanadan joukkueessa pelasi seitsemän NHL-pelaajaa.


title: Jääkiekko talviolympialaisissa 1988

text: Puolan Jaroslaw Morawiecki kärähti dopingista Ranskaa vastaan käydyn alkusarjan ottelun jälkeen. Puola menetti ottelusta saamansa kaksi pistettä sekä sen maalieroon merkittiin ottelusta 0-2. Neuvostoliitto otti turnauksessa seitsemännen jääkiekon olympiavoittonsa ja nousi mitalitaulukon ensimmäiseksi ohi Kanadan. Suomi nousi hopealle voittamalla loppusarjan viimeisessä ottelussa jo turnausvoiton varmistaneen Neuvostoliiton. Mitali oli Suomelle ensimmäinen arvoturnauksessa. Tšekkoslovakia sijoittui kuudenneksi, mikä oli sen huonoin sijoitus olympiaturnauksessa sitten vuoden 1928.


title: Jääkiekko talviolympialaisissa 1988

text: Lohko A


title: Jääkiekko talviolympialaisissa 1988

text: Lohko B


title: Jääkiekko talviolympialaisissa 1988

text: * "Doping-tapauksen takia Puola menetti ottelusta saamansa pisteet ja sen maalieroksi kirjattiin 0-2."


title: Jääkiekko talviolympialaisissa 1988

text: Alkusarjan keskinäiset ottelut jäivät voimaan.


title: Rikospoliisi Maria Kallio

text: Rikospoliisi Maria Kallio on vuonna 2003 MTV3:lla esitetty suomalainen televisiosarja. Sarja koostuu neljästä tarinasta, jotka perustuvat Leena Lehtolaisen samannimisiin kirjoihin. Tarinat ovat "Kuolemanspiraali", "Tuulen puolella", "Ennen lähtöä" ja "Luminainen". Sarjan päähenkilöä Maria Kalliota esittää Minna Haapkylä.


title: Rikospoliisi Maria Kallio

text: Sarjan avausjakso keräsi yli 1,7 miljoonaa katsojaa, ja muitakin jaksoja katsoi reilusti yli miljoona katsojaa. Sarja uusittiin sunnuntai-iltaisin 3.5.–26.7.2009. Tarinat on julkaistu myös DVD:nä.


title: Gelasius I

text: Pyhä Gelasius I (k. 496) oli paavina 1. maaliskuuta 492 – 21. marraskuuta 496. Hän oli kolmas ja viimeinen afrikkalaissyntyinen paavi, tarkemmin sanottuna Kabyliasta. Hän kirjoitti Bysantin keisari Anastasiokselle kirjeen, jossa väitti piispojen vallan olevan yhtä suuri kuin keisarin valta.


title: Dipoli (kongressikeskus)

text: Dipoli on Reima Pietilän ja Raili Paatelaisen (myöh. Pietilä) vuonna 1961 suunnittelema rakennus, joka rakennettiin alun perin Teknillisen korkeakoulun (TKK) ylioppilaskuntataloksi. Rakennuksen nykyinen omistaja on Aalto-yliopisto. Dipoli sijaitsee Espoossa Aalto-yliopiston Otaniemen kampuksella.


title: Dipoli (kongressikeskus)

text: Teknillisen korkeakoulun muuttaessa 1960-luvun alussa Helsingistä Espooseen uudesta ylioppilastalosta järjestettiin suunnittelukilpailu. Hankalan kallioisen sijainnin ja tehtävänannossa vaaditun suuren muunneltavuuden vuoksi yksikään ehdotuksista ei täyttänyt kilpailulautakunnan kaikkia vaatimuksia eikä kilpailulle julistettu voittajaa. Pietilä ja Paatelainen jakoivat toisen palkinnon Osmo Lapon kanssa ja heitä pyydettiin kehittämään ehdotuksiaan. Lopulta rakennuksen suunnittelu annettiin Pietilälle ja Paatelaiselle. Rakennustyöt aloitettiin tammikuussa 1965 ja Dipoli otettiin käyttöön syksyllä 1966.


title: Dipoli (kongressikeskus)

text: Dipoli vuokrattiin Tekniselle korkeakoululle vuonna 1993, jolloin se muuttui ylioppilastalosta Teknillisen korkeakoulun Koulutuskeskus Dipoliksi (TKK Dipoli), joka oli TKK:n aikuiskoulutusyksikkö. TKK:n yhdistyessä osaksi Aalto-yliopistoa 2010 rakennus siirtyi Aalto-yliopiston käyttöön. Dipoli-taloa isännöi DIPOLI kokous- ja kongressipalvelut, ja TKK Dipolin juurille perustettu Aalto University Professional Development – Aalto PRO käytti myös tiloja. Dipolissa on yli 20 erilaista kokoustilaa ja lisäksi aula- ja ravintolatiloja, ja siellä järjestettiin runsaasti kongresseja, kokouksia ja juhlia kuten esimerkiksi vuosittainen roolipelitapahtuma Ropecon.


title: Dipoli (kongressikeskus)

text: Joulukuussa 2013 AYY ilmoitti myyvänsä Dipolin Aalto-yliopistolle, joka jää rakennukseen pitkäaikaiseksi käyttäjäksi. Dipolin peruskorjaus alkoi 1. kesäkuuta 2015 ja se valmistui vuoden 2017 kesällä. Dipolista tuli Aalto-yliopiston kaikille avoin päärakennus, joka on tarkoitettu työntekoon ja oppimiseen. Siellä työskentelee myös yliopiston johto.


title: Dipoli (kongressikeskus)

text: Dipolin vapaamuotoista, luontoon sulautuvaa arkkitehtuuria sekä ihasteltiin että kritisoitiin sen valmistuessa. Norjalainen kriitikko Christian Norberg-Schulz katsoi sen edustavan paikalliset arvot huomioivaa arkkitehtuuria yleispätevän modernismin sijaan. Juhani Pallasmaa taas katsoi "Arkkitehdissä" 1967 julkaistussa arviossaan, ettei rakennuksen suunnittelussa ollut noudatettu vastuullisia periaatteita. Reima Pietilä itse totesi Dipolin olevan "hyvän maun vastainen" ja että se "puolustaa oikeutta olla erilainen ja silti arkkitehtuuria". Pietilän mielestä Dipolin tehtävänä olikin herättää keskustelua.


title: Suistamon kirkko

text: Suistamon pyhän Nikolaoksen kirkko on ortodoksinen kirkko Suistamolla luovutetussa Karjalassa. Se oli entisen Suistamon ortodoksisen seurakunnan pääkirkko.


title: Suistamon kirkko

text: Suistamon empiirityylinen kirkko rakennettiin vuosina 1839-1844 ja sen suunnitteli arkkitehti Carl Ludvig Engel. Kirkko vihittiin pyhän Nikolaoksen muistolle.


title: Suistamon kirkko

text: Suistamon kirkko on pohja-alaltaan ristin muotoinen. Sen runko oli tehty hirrestä ja vuorattu laudoituksella. Kirkon pääsisäänkäynti on kirkon länsipäässä sijaitsevan kellotornin alaosassa. Lisäksi vuonna 1903 tehtyjen korjaustöiden yhteydessä lisättiin sisäänkäynnit myös ristivarsien päihin kirkon sivuille. Kirkon ristikeskuksessa on kahdeksankulmainen kupoli. Kirkkoa korjattiin vuosina 1903 ja 1938. Vuoden 1903 korjauksessa aiemmin tumma kirkko maalattiin vaaleaksi, kellotornin ikkunoiden muoto muutettiin pyöreistä kulmikkaiksi ja klassiset puolipylväät ristivarsista poistettiin.


title: Suistamon kirkko

text: Kirkkosalin keskiosaa hallitsee korkea kupolin alainen tila, jota ympäröivät kahdeksan kupolia kannattavaa pylvästä. Kupolin sisäpinnassa oli kahdeksan peiliä. Kirkon itäisessä ristivarressa sijainnut ikonostaasi oli Pietarin taideakatemian diakonin Tamarinskin maalama.


title: Suistamon kirkko

text: Suistamon kirkko oli ehjä, kun se talvisodan jälkeen luovutettiin Neuvostoliitolle. Sodan jälkeen venäläiset tekivät kirkosta teatterin ja alttari korvattiin näyttämölaitteilla. Jatkosodan alussa vuonna 1941 Suomi valtasi alueen takaisin. Vetäytyvät venäläiset sotilaat sytyttivät kirkon tuleen, mutta suomalaiset sotilaat ehtivät sammuttaa palon ennen kuin suuria vahinkoja ehti syntyä. Kirkko korjattiin vuoteen 1943 mennessä mutta vuonna 1944 kirkko siirtyi taas Neuvostoliitolle. Tällä kertaa venäläiset tekivät kirkosta pioneerileirin ruokalan, jonka keittiö sijoitettiin alttarin paikalle. Kirkossa toimi myös pesula. Sodan jälkeen venäläiset purkivat kellotornin.


title: Suistamon kirkko

text: Vuonna 1991 entiset suistamolaiset vuokrasivat kirkon venäläisiltä liikemiehiltä 50 vuodeksi. Vuokra suoritettiin kunnostamalla kirkko. Entiset suistamolaiset luovuttivat kirkon nykyisten asukkaiden käyttöön. Kirkkoa kunnostettiin neljä vuotta. Kellotornia ei tosin tuolloin rakennettu uudelleen. Vuonna 1994 kirkossa pidettiin kirkon 150-vuotisjuhlajumalanpalvelus.


title: Suistamon kirkko

text: Suistamon kappeliseurakunta itsenäistyi 1700-luvun lopulla. Ensimmäisistä kirkoista ei ole varmoja tietoja. Suistamolla oli 1700- ja 1800-luvuilla useampia kirkkoja yhtä aikaa. Myös pyhän Nikolaoksen muistolle pyhitetty kirkko valmistui 1700-luvun puolivälissä ja tuhoutui tulipalossa 20. kesäkuuta 1871. Vuonna 1764 rakennettu Herran Kasteen kirkko purettiin 1873 ja profeetta Elian kirkko paloi 1897.


title: Muinaisen Egyptin pukeutumiskulttuuri

text: Arkeologisissa kaivauksissa löydettyjen seinämaalausten, reliefien, patsaiden sekä savipaloille ja papyruksille tehtyjen piirrosten perusteella tiedetään varsin tarkasti, miten muinaiset egyptiläiset pukeutuivat.


title: Muinaisen Egyptin pukeutumiskulttuuri

text: Yleisin vaatteissa käytetty materiaali oli pellava. Lampaan villasta ei vaatteita valmistettu, sillä sitä pidettiin epäpuhtaana. Tästä syystä rikolliset haudattiin yleensä villaan käärittyinä. Villa olisi sitä paitsi ollut liian hiostavaa Egyptin kuumassa ilmastossa. Köyhien tiedetään käyttäneen myös jäykkiä ja yksinkertaisia, niinestä tai papyruskaislasta tehtyjä vaatekappaleita.


title: Muinaisen Egyptin pukeutumiskulttuuri

text: Muinaisegyptiläisessä pukeutumiskulttuurissa ei juuri tapahtunut merkittäviä muutoksia koko sen kolme tuhatta vuotta kestäneen historian aikana. Alempien kansanluokkien miehet pukeutuivat tavallisesti polvenmittaiseen valkoiseen lannevaatteeseen, joka jätti yläruumiin paljaaksi. Naiset pukeutuivat suorakulmaiseen, täyspitkään hihattomaan mekkoon, jossa oli leveät olkaimet.


title: Muinaisen Egyptin pukeutumiskulttuuri

text: Yläluokkien ihmiset käyttivät pitkiä, kaapuja muistuttavia laskostettuja pukuja. Nämä asut kudottiin 'kuninkaallisesta pellavasta', egyptiksi "sesheru nisut", joka oli ohutta ja läpikuultavaa ja hienoin egyptiläisten tuntema kangaslaatu. Tämän asukokonaisuuden he täydensivät sadoista pienistä kirjavista helmistä tehdyllä leveällä kauluksella ja peruukilla, joka oli tehty aidoista ihmishiuksista ja joskus harvemmin myös langoista. Yläluokkien naiset saattoivat juhliin mennessään asettaa peruukkinsa päälle vahanokareen, joka illan kuluessa suli ja levitti hyvää tuoksua. Sekä ylä- että alaluokkien lapset olivat tavallisesti alasti.


title: Muinaisen Egyptin pukeutumiskulttuuri

text: Egyptiläiset arvostivat puhtaanvalkoista kangasta. Siksi he esimerkiksi laittoivat kankaan pesun jälkeen aurinkoon. Myös kasvivärejä käytettiin, joilla saatiin esimerkiksi sinistä ja keltaista. Apuna käytettiin alunaa. Useimmiten ihmiset kävelivät avojaloin, mutta sandaalit tunnettiin jo kaikkein varhaisimmilta ajoilta saakka. Faaraolla oli oma sandaalinkantajansa. 1300-luvulla eaa. kuolleen faarao Tutankhamonin haudasta on löydetty kultainen sandaalipari. Sandaalit voitiin valmistaa omassa kodissa vaikka niinestä tai papyruskaislasta. Yläluokkien ihmiset saattoivat käyttää myös nahkaisia sandaaleja. Sandaalit olivat hyvin yleisiä egyptiläisessä pukeutumisessa.


title: Muinaisen Egyptin pukeutumiskulttuuri

text: Egyptiläiset eivät käyttäneet hattuja. Silti faaraon pukeutumiseen kuului olennaisena osana pään ympärille kiedottu raidallinen huivi, "nemes".


title: Muinaisen Egyptin pukeutumiskulttuuri

text: Jotkin egyptiläiset papit pukeutuivat tietyissä uskonnollisissa seremonioissa leopardintaljaan. Sem-papit käyttivät lannevaatetta, jossa oli olan yli kiertävä hihna.


title: Muinaisen Egyptin pukeutumiskulttuuri

text: Egyptissä 600-luvulla eaa. vieraillut Herodotos kertoo, että egyptiläiset papit peseytyivät ja ajelivat itsensä paljaaksi kahden päivän välein, sillä karvoja ja hiuksia pidettiin epäpuhtaina. Toisaalta myös egyptiläisen ylimystön jäsenet tekivät näin. He leikkasivat hiuksensa ja teettivät niistä peruukin pellavahuppuun kiinnittämällä.


title: Muinaisen Egyptin pukeutumiskulttuuri

text:
Egyptiläisten hiusten väri oli useimmiten musta tai tummanruskea. Vanhan valtakunnan ja keskivaltakunnan aikana suosittiin lyhyttä peruukkia, joka oli joko suora tai kiharrettu pienille kiharoille afrikkalaiseen tyyliin. Uuden valtakunnan aikana, jolloin pukeutumiskulttuuri oli koristeellisempi ja tuhlailevampi, käytettiin pitkää peruukkia, joka ulottui harteille tai vyötäisille. Peruukki punottiin kymmeniksi ohuiksi palmikoiksi.
Faaraot käyttivät tekopartaa kuninkuuden merkkinä.


title: Muinaisen Egyptin pukeutumiskulttuuri

text:
Silmät rajattiin lyijystä valmistetulla mustalla "kohlilla". Luomivärinä oli vihreä. Kulmakarvat nypittiin hopeisilla atuloilla ja tilalle maalattiin soikeat, mustat kaaret. Paitsi kaunistuskeinona, silmien ehostamista käytettiin
suojana lentohiekkaa ja silmäsairauksia ja tulehduksia aiheuttavia epäpuhtauksia vastaan.


title: Muinaisen Egyptin pukeutumiskulttuuri

text: Poskipäihin, kynsiin, kämmeniin ja huuliin levitettiin hennaa, joka oli okranpunaista. Kasvot valkaistiin puuterilla. Ehostusvälineitä säilytettiin lootuksen kukan muotoisissa puurasioissa. Sekä miehet, naiset että lapset ehostivat itseään.


title: Raili Pietilä

text: Raili Inkeri Marjatta Pietilä (o.s. Paatelainen, s. 15. elokuuta 1926 Pieksämäki) on suomalainen arkkitehti. Hän valmistui arkkitehdiksi Teknillisestä korkeakoulusta vuonna 1956. Työnsä hän teki yhdessä puolisonsa arkkitehti Reima Pietilän kanssa. Raili ja Reima Pietilä avioituivat vuonna 1963.


title: U6 (Berliinin metro)

text:
U6 on "Großprofil"-linja Berliinin metrossa.
Linjan ensimmäinen osuus Hallesches Torin ja Seestraßen välillä avatiin vuonna 1923. Alun perin linjan tunnuksena oli C. Eteläpäässään linjaa jatkettiin 1920-luvulla pala palalta, kunnes se vuonna 1929 ulottui Tempelhofiin. Vuonna 1966 sitä jatkettiin Tempelhofista edelleen Alt-Mariendorfiin. Pohjoispäässään linjaa jatkettiin vuonna 1956 Kurt-Schumacher-Platzille ja vuonna 1958 Tegeliin.


title: U6 (Berliinin metro)

text: Berliinin kahtiajaon aikana 1949–1990 linja oli Länsi-Berliinin julkisen liikenteen käytössä. Reitin molemmat päät sijaitsivat Länsi-Berliinin, mutta keskiosa osittain Itä-Berliinin puolella. Linja oli Länsi-Berliinin julkisen liikenteen käytössä. Sen jälkeen kun Berliinin muuri vuonna 1961 rakennettiin, linja kulki edelleen Itä-Berliinin alueen kautta, mutta metrojunat eivät saaneet pysähtyä siellä sijainneilla asemilla, joita kutsuttiinkin haamuasemiksi, lukuun ottamatta Friedrichstraßen asemaa, jossa oli vaihtomahdollisuus Länsi-Berliiniin johtavaan S-Bahn-linjaan ja jossa myös oli yksi Berliinin harvoista rajanylityspaikoista.


title: Duarte Lobo

text: Duarte Lobo (s. noin 1565; k. 24. syyskuuta 1646) oli portugalilainen säveltäjä, joka sävelsi muun muassa messuja ja motetteja.


title: Duarte Lobo

text: Lobon elämästä tiedetään vähän. Hän syntyi Alcáçovasissa ja opiskeli Manuel Mendesin johdolla Évorassa. Myöhemmässä elämässään Lobo toimi "maestro de capillana" ja musiikin opettajana Lissabonissa.


title: Ally McCoist

text: Ally McCoist (s. 24. syyskuuta 1962) on skotlantilainen jalkapallovalmentaja ja entinen hyökkääjä.


title: Ally McCoist

text: McCoistin ensimmäinen ammattilaisseura oli St. Johnstone FC, jossa hän debytoi kaudella 1978–1979. Seura pelasi tuolloin Skotlannin ykkösdivisioonassa, maan toiseksi korkeimmalla sarjatasolla. McCoist murtautui St. Johnstonen avauskokoonpanoon kaudella 1980–1981, jolloin hän viimeisteli 38 pelatussa ottelussa 22 maalia. McCoist herätti nousevana tähtenä usean seuran mielenkiinnon, mutta Englannin korkeimmalla sarjatasolla, tuolloisessa ensimmäisessä divisioonassa pelannut Sunderland AFC onnistui vetämään pisimmän korren; hän siirtyi Sunderlandiin elokuussa 1981. McCoist pelasi Sunderlandin vakiokokoonpanossa kahden kauden ajan, muttei onnistunut erityisen hyvin tehden vain 8 maalia 56 liigaottelussa.


title: Ally McCoist

text: Elokuussa 1983 McCoist siirtyi synnyinkaupunkinsa Glasgow'n toiseen pääseuraan Rangersiin, jossa pelasi suurimman osan urastaan. McCoist pelasi Rangersissa viidentoista kauden ajan nousten yhdeksi seuran historian suurimmista tähdistä. McCoist oli voittamassa kymmentä Skotlannin mestaruutta (1987, 1989–1997) ja teki Rangersin paidassa 355 maalia 581 ottelussa, mikä on seuran ennätys. Parhaimmillaan McCoist teki Skotlannin liigassa 34 maalia yhden kauden aikana ja hänen yhden ottelun maaliennätyksensä on neljä maalia. Hänen viimeinen ottelunsa Rangersin paidassa oli Skotlannin Cupin loppuottelu vuonna 1998, jonka Rangers hävisi. Viimeiset kautensa McCoist pelasi Kilmarnock FC:ssä ja lopetti uransa vuonna 2001. McCoist voitti kerran urallaan, vuonna 1992 Skotlannin jalkapallotoimittajien liiton vuoden jalkapalloilija -palkinnon ja samana vuonna hänet palkitsi vuoden pelaajana myös Skotlannin pelaajayhdistys.


title: Ally McCoist

text: Skotlannin maajoukkueessa McCoist esiintyi yhteensä 61 ottelussa, joissa hän viimeisteli 19 maalia. Arvokisoissa McCoist pelasi urallaan kolmesti, EM-kisoissa vuosina 1992 ja 1996 ja MM-kisoissa vuonna 1990. McCoist on ansainnut urheiluansioillaan Brittiläisen imperiumin ritarikunnan arvonimen Brittiläisen imperiumin jäsen (Member of the British Empire, MBE). Hän on myös Skotlantilaisen jalkapallon Hall of Famessa.McCoist aloitti valmennusuransa tammikuussa 2007 Walter Smithin apuvalmentajana Rangersissa. Kaksikko johdatti Rangersin Skotlannin cupin mestariksi 2008 ja ottelun jälkeen Smith ilmoitti McCoistin vastanneen seuran valmennuksesta cup-kilpailussa.


title: Ally McCoist

text: Helmikuussa 2011 Rangers ilmoitti, että McCoist nousee kauden jälkeen seuran päävalmentajaksi. Debyyttikausi päättyi talousvaikeuksista huolimatta Valioliigan kakkossijalle. Seura pudotettiin kauden jälkeen Skotlannin 3. divisioonaan talousvaikeuksien vuoksi. McCoist jatkoi seuran päävalmentajana ja kaudella 2012/13 Rangers juhli3. divisioonan mestaruutta ja seuraavalla kaudella joukkue voitti 2. divisioonan mestaruuden ja eteni Skotlannin cupissakin välieriin. Kaudella 2014/15 Rangers jäi Skotlannin mestaruussarjassa Heartsin jalkoihin, mutta eteni Skotlannin liigacupissa aina välieriin saakka. McCoist jätti tehtävänsä joulukuussa 2014. Lopulta syyskuun alussa 2015 Rangers ja McCoist pääsivät vihdoin sopuun sopimuksen purkamisesta.Jalkapallouransa lisäksi McCoist tunnetaan myös työstään televisiossa; hän on ollut vuodesta 1996 lähtien mukana tekemässä pitkäikäistä BBC:n visailuohjelmaa "A Question of Sport". Lisäksi hän toimi pitkään kommentaattorina EA Sportsin FIFA-videopelisarjassa yhdessä John Motsonin kanssa.


title: Esko Keinänen

text: Esko Keinänen (3. marraskuuta 1935 Helsinki – 4. tammikuuta 1975 Espoo) oli ralliautoilija, joka voitti muun muassa ralliautoilun ensimmäisen Suomen mestaruuden, vuonna 1959. Samana vuonna Keinänen voitti Hankirallin. Seuraavana vuonna hän sijoittui rallin SM-pisteissä kolmanneksi. Keinänen ajoi Peugeot’lla ja Alfa Romeolla kartturinaan Kai Nuortila.


title: Esko Keinänen

text: Monte Carlon ralliin Keinänen osallistui kuusi kertaa vuosina 1961–1964 sekä 1966 ja 1967. Hänen paras sijoituksensa oli luokkavoitto ja yleiskilpailun kuudes sija Skoda Octavialla vuonna 1961, jolloin hänen kartanlukijanaan oli Rainer Eklund. Jyväskylän Suurajoissa Keinänen oli mukana vuodesta 1958 lähtien ja sijoittui useana vuonna yleiskilpailun kärkipäähän voittamatta rallia kuitenkaan kertaakaan.


title: Esko Keinänen

text: Keinänen kilpaili myös rata-ajoissa niin maalla kuin jäälläkin. Viimeisissä Eläintarhanajoissa vuonna 1963 hän sijoittui luokkansa toiseksi.


title: Esko Keinänen

text: Helge Nygrenin ja Juhani Melartin mukaan Keinäsellä ei ollut parhaina vuosinaan mahdollisuuksia mitellä voimiaan tasavertaisesti maailman muiden rallihuippujen kanssa, vaan hän joutui kilpailemaan suorituskyvyltään ja ajo-ominaisuuksiltaan heikommilla autoilla kuin toiset. Keinäsen taidot ralleissa perustuivat etenkin hänen reaktionopeuteensa, mutta hänen raju ajotapansa asetti ajokin varsin kovalle koetukselle.


title: Esko Keinänen

text: Aktiiviuransa jälkeen Keinänen työskenteli ajo-opettajana helsinkiläisessä Autokoulu N. Pinoaro Ky:ssä ja avioitui Seija Pinoaron kanssa. Heille syntyi kolme lasta. Seija Keinänen toimi miehensä kartanlukijana ja kilpaili itsekin ralleissa naisten sarjassa. Esko Keinänen menehtyi äkillisesti sydänkohtaukseen vuonna 1975 aktiivisen kilpailu-uransa jälkeen.


title: Esko Keinänen

text: Esko Keinäsen isä oli liikemies ja autourheilija S. P. J. Keinänen (1907–1984).


Maisulan apostolien Pietarin ja Paavalin tšasouna (myös Maisulan tšasouna) oli ortodoksinen rukoushuone Maisulan kylässä Suistamolla luovutetussa Karjalassa.


title: Maisulan apostolien Pietarin ja Paavalin tšasouna

text: Maisulan tšasouna oli rakennettu hirrestä vuonna 1750 ja se oli pyhitetty apostolien Pietarin ja Paavalin muistolle. Tšasounan pohja-ala oli 4 x 5 metriä ja sen korkeus oli 2,5 metriä. Tšasouna oli huonokuntoinen ennen sotia ja sotien aikana se tuhoutui.


title: Rivas Martinezin ilmastoluokitus

text: Rivas Martinezin ilmastoluokitus on eräs ilmastoluokitus, joka perustuu lämpötiloista ja sademääristä laskettuihin tunnuslukuihin ja kasvillisuustyyppeihin. Luokitus jakaa maapallon viiteen lämpövyöhykkeeseen, lukuisiin kosteusvyöhykkeeseen ja mantereisuus-mereisyysportaisiin. Näille annetaan nimetä. Tämän luokituksen mukaan Suomen Pohjois-Savossa sijaitseva Kuopion kaupunki on boreaalinen subkontinentaalinen, alempi mesoboreaalinen alhaishumidi. Tämä tarkoittaa keskimääräisen kylmää havumetsäilmastoa, joka on puolimantereinen ja ei kostea.


title: Rivas Martinezin ilmastoluokitus

text: Rivas Martinezin luokitus ei ole kovin laajalle levinnyt.Rivas Martinezin luokituksessa lasketaan muutamia perusmuuttujia, esimerkiksi lämpötilanvaihteluja kuvaava mantereisuus, ja kylmimmän kuukauden lämpötiloja mittaava termisyys ja kosteutta kuvaava ombroterminen indeksi.


title: Rivas Martinezin ilmastoluokitus

text:
Tmax: Vuoden lämpimimmän kuukauden maksimilämpötila (also M')
kääntöpiirien pohjoispuolella kesä, heinä, elo ja
eteläisellä pallonpuoliskolla joulu, tammi, helmi. Tropiikissa Kauriin ja Kravun kääntöpiirien sisällä kasketaan kolmen kuivimman kuukauden sademäärä yhteen.
kääntöpiirien pohjoispuolella joulu, tammi, helmi ja
eteläisellä pallonpuoliskolla kääntöpiirin eteläpuolella kesä, heinä, elo. Tropiikissa Kauriin ja Kravun kääntöpiirien sisällä kasketaan kolmen kuivimman kuukauden sademäärä yhteen.


title: Rivas Martinezin ilmastoluokitus

text:
9Mantereisuus Ic on Rivas Martinezin luokituksessa lämpimimmän ja kylmimmän kuukauden keskilämpötilojen erotus.
Hyperaridi on erittäin kuiva ilmasto (aavikko), aridi kuiva (myös aavikko), semiaridi lähinnä puolikuivaa pensasaroa tai vastaavaa, submumidi alikosteaa aroa, humidi kosteaa metsäilmastoa , hyperhumidi hyvin kosteaa metsää ja ultrahyperhumidi lähellä sademetsää.
Hieman tavallisuudesta poikkeava maapallon jako lämpövyöhykkeisiin.


title: T-20 Komsomolets

text: T-20 Komsomolets () panssaroitu telaketjutraktori suunniteltiin vuoden 1936 lopulla Moskovan Ordžonikidzen tehdas nro 37:lla. Niitä valmistettiin vuosien 1937 ja 1941 välisenä aikana pääasiassa tehtaalla nro 37, mutta myös STZ:lla ja GAZ:lla.


title: T-20 Komsomolets

text: Vaunusta rakennettiin tehdas nro 92:llä Gorkissa vuosina 1941–1942 myös noin sata ZiS-30-panssarintorjuntavaunua varustamalla se 57 mm ZiS-2-panssarintorjuntatykillä.


title: Aivorunko

text: Aivorunko () on keskushermoston osa, johon kuuluvat ydinjatke, aivosilta ja keskiaivot, mutta joskus myös väliaivot luetaan kuuluvaksi aivorunkoon. Aivorungon tehtävä on yhdistää aivot selkäytimeen ja aivosilta yhdistää pikkuaivot iso- ja keskiaivoihin. Koko aivorungon läpi ulottuvaa hermosolujen verkostoa kutsutaan aivoverkostoksi, joka huolehtii ihmisen heräämisestä unen jälkeen aktivoimalla aivokuorta. Lisäksi aivoverkostosta lähtee ekstrapyramidaalisia ratoja, jotka huolehtivat muun muassa tasapainon ja lihastonuksen säilyttämisestä. Aivorunko on myös kymmenen aivohermon lähtöpaikka.


title: Komsomolets

text: Komsomolets voi tarkoittaa muun muassa seuraavia:


title: U7 (Berliinin metro)

text: U7 on yksi Berliinin metron linjoista. Se on Berliinin pisin metrolinja ja sillä on eniten asemia, jopa 40, ja linjalla on pituutta 31,76 kilometriä. Linja on avattu vuonna 1924 ja se edustaa tekniikaltaan "Großprofil"-tyyppiä.


title: Isotropia

text: Isotropia tarkoittaa suunnasta riippumatonta. Sen vastakohta on "anisotropia". Esimerkiksi isotrooppisella säteilyllä on sama intensiteetti havainnointisuunnasta riippumatta.


title: Isotropia

text: Matematiikassa isotropia liittyy monistoihin ja reaaliarvoisiin vektorimuuttujan funktioihin.


title: Isotropia

text: Materiaalitekniikassa isotropialla tarkoitetaan, että materiaalin ominaisuudet ovat samat kiderakenteen eri suunnissa.


title: Loimolan luterilainen kirkko

text: Loimolan luterilainen kirkko sijaitsi Loimolan kylässä rajakarjalaisen Suistamon kunnan itäosassa. Se kuului Soanlahden seurakuntaan. Talvisodan jälkeen alue luovutettiin Neuvostoliitolle, mutta jo seuraavana vuonna perääntyvät venäläiset polttivat kirkon jatkosodan yhteydessä.


title: Loimolan luterilainen kirkko

text: Suojärven radan rakentamisen jälkeen 1920-luvulla Loimolaan alkoi kehittyä sahateollisuutta, mikä toi kylään paljon luterilaista väestöä. Loimolan rukoushuoneyhdistys sai vuonna 1926 tontin kirkkoa, hautausmaata ja pappilaa varten. Ennen kirkon valmistumista jumalanpalvelukset pidettiin yksityiskodissa.


title: Loimolan luterilainen kirkko

text: Loimolan päätytornillinen pitkäkirkko rakennettiin hirrestä ratamestari Vilho Niemisen ja pappi Topi Vapalahden yhdessä tekemien piirustusten pohjalta ja se valmistui vuonna 1932. Samana vuonna Loimola sai myös oman rajaseutupapin. Vastakkaisessa päässä kuin kellotorni oli keittiö ja kamari sekä yläkerrassa vahtimestarin asunto.


title: Loimolan luterilainen kirkko

text: Kirkon alttaritaulun maalasi pastori Martti Elo. Kellotornissa oli yksi kello. Urkuja kirkossa ei ollut.


title: Loimolan luterilainen kirkko

text: Kirkko tuhoutui jatkosodan alussa vuonna 1941, kun Suomi valloitti Suistamon takaisin. Perääntyvät venäläiset sytyttivät kirkon tuleen ja se paloi.


title: Luettelo tanssitermeistä

text:
Tanssitermeillä tarkoitetaan tässä tanssilajeihin liittyviä ja niiden harjoittelussa käytettäviä erikoistermejä. Monet niistä ovat nimikkeitä erilaisille lajissa käytettäville liikkeille tai muuten olennaisille käsitteille. Usein käytetään termejä, jotka ovat sen maan kielellä, missä tanssilaji on syntynyt tai kehittynyt alun perin. Esimerkiksi balettisanasto on ranskankielistä, mutta steppisanasto englanninkielistä. Osaa liikkeistä saatetaan kutsua omalla ja osaa alkuperäiskielellä. Jotkin termit saattavat olla käytössä useissa tanssilajeissa, mutta yleensä niiden suoritustapa on muunnettu tyylilajin mukaiseksi, jolloin myös termin merkitys on riippuvainen kyseessä olevasta tanssilajista. Tanssi lainaa sanastoa myös muun muassa voimistelusta.
Termistöt - ja käytetyt liikkeet - myös jatkuvasti muuttuvat ja kehittyvät, joten yleispätevää luetteloa on mahdotonta tehdä.


title: Luettelo tanssitermeistä

text: Musiikista poiketen tanssinotaatiota - nuotintamista - ei tanssiharjoittelussa käytetä. Kehitetyt notaatiosysteemit eivät ole siinä käytännöllisiä, vaan opetus tapahtuu näyttämällä liikkeet ja käyttämällä niistä vakiintuneita nimikkeitä. Nimikkeiden oppimisella onkin musiikin nuotinlukutaitoon verrattavissa oleva asema tanssiopinnoissa - varsinkin paljon termejä suosivissa lajeissa kuten baletissa. Jotkut tanssilajit perustuvat paljolti vakiintuneeseen liikesanastoon, jota käytetään tyylilajiin kuuluvissa tansseissa (esimerkiksi baletti). Näille on yleensä myös kehittynyt yhteisesti käytössä oleva laaja termistö ja lajin opiskelu on paljolti tämän liikesanaston opettelua. Joillekin tanssilajeille (esimerkiksi nykytanssi) taas on tyypillisempää, että liikemateriaalia kehitetään ja uudistetaan jatkuvasti, jolloin myös termistö on jatkuvassa muutosprosessissa.


title: Luettelo tanssitermeistä

text: Erilaisia treenausmetodeja omine termeineen saattaa olla useita. Tyylilaji ei niinkään perustu valikoituihin liikkeisiin, vaan ennemmin perusideoihin, joiden avulla liikemateriaalia luodaan. Esimerkkinä tällaisesta mainittakoon Martha Grahamin "contraction" ja "release", Doris Humphreyn "fall" ja "recovery" tai Rudolf Labanin tilan, ajan ja energian muuntelun tuomat liikevariaatiot. Tanssinopettajat, koreografit ja tanssijat keksivät tarpeisiinsa uusia liikenimityksiä, joista osa on vain hetkellisesti tai pienessä piirissä käytössä, mutta jotkin saattavat lopulta muuttua yleisemminkin käytetyiksi.


title: Luettelo tanssitermeistä

text: Seuraavat ranskankieliset termit ovat baletissa käytettyä sanastoa, jotka selityksineen löytyvät artkkelista Luettelo balettitermeistä:Katso artikkelista breakdance. Askeleet ja askelikot


title: Luettelo tanssitermeistä

text: Katso artikkelista Luettelo steppitermeistä.


title: Hermann Abert

text: Hermann Abert (25. maaliskuuta 1871 – 13. elokuuta 1927) oli saksalainen musiikkihistorioitsija ja professori Leipzigin, Hallen ja Berliinin yliopistossa. Hän johti vuodesta 1925 musiikkihistorian julkaisua "Denkmäler deutscher Tonkunst". Pääteokset antiikin ja keskiajan musiikista sekä oopperan historiasta.


title: U8 (Berliinin metro)

text: U8 on yksi Berliinin metron linjoista. Tekniikaltaan se edustaa "Großprofil"-tyyppiä.


title: U8 (Berliinin metro)

text: Linjan ensimmäinen osuus Schönleinstraßen ja Boddinstraßen välillä avatiin vuonna 1927. Alun perin linjan tunnuksena oli D. Schönleinstraße linjaa jatkettiin vuoteen 1930 mennessä vaiheittain Gesundbrunnenille, toisessa päässä Boddinstraßelta Leinestraßelle vuonna 1929. Vuosina 1977 linjaa jatkettiin Gesundbrunnenilta edelleen Osloer Straßelle, vuonna 1997 Paracelsus-Badiin ja 1994 nykyiselle pääteasemalleen Wittenauhun. Toisessa päässä linjan jatke Leinestraßelta Hermannstraßelle valmistui vuonna 1996.


title: U8 (Berliinin metro)

text: Berliinin kahtiajaon aikana 1949–1990 linja oli Länsi-Berliinin julkisen liikenteen käytössä. Reitin molemmat päät sijaitsivat Länsi-Berliinissä, mutta keskiosa osittain Itä-Berliinin puolella. Sen jälkeen kun Berliinin muuri vuonna 1961 rakennettiin, linja kulki edelleen Itä-Berliinin kautta, mutta metrojunat eivät saaneet pysähtyä siellä sijainneilla asemilla, joita kutsuttiinkin haamuasemiksi. Saksojen yhdistymisen yhteydessä suljetut asemat avattiin muutaman kuukauden kuluessa marraskuusta 1989 lähtien.


title: Gynekologinen irtosolunäyte

text:
Gynekologisella irtosolunäytteellä eli Papa-kokeella tutkitaan kohdunkaulan limakalvoja. Suomessa useimmat kunnat kutsuvat 35 vuotta täyttäneet naiset viiden vuoden välein Papa-kokeisiin. Solumuutosten varhainen toteaminen vähentää kuolleisuutta kohdunkaulan syöpään. Näyte otetaan kolmesta kohdasta: emättimestä, kohdunsuulta ja kohdunkaulakanavasta. Näytettä ei suositella otettavaksi kuukautisten aikana.
Papa-koe () on saanut nimensä kreikkalaisen lääkärin Geórgios Papanikoláoun (1883–1962) mukaan, joka todisti ensimmäisenä, että kohdunkaulan syöpä voidaan diagnosoida emättimen kautta otettavalla irtosolunäytteellä.


title: Gynekologinen irtosolunäyte

text: Suomalainen gynekologi Sakari Timonen (s. 1915) tutustui Papanikoláoun tekemiin kokeisiin hänen johdollaan työskennellessään New Yorkissa tutkijastipendiaattina vuonna 1953. Timonen otti kokeen käyttöön Naistenklinikalla.


title: Gynekologinen irtosolunäyte

text: Näyte Papa-koetta varten voidaan ottaa laboratoriohoitajan tai yleis- tai erikoislääkärin vastaanotolla normaalin gynekologisen tarkastuksen yhteydessä. Näytettä ei oteta kuukautisten aikana, ja näytteenoton yhteydessä tarvitaan tieto kuukautiskierron vaiheesta (edellisten kuukautisten ajankohta). Näytteen ottaja siirtää emättimen kautta emättimen takapohjukkaan, kohdunnapukkaan ja kohdun suulle työvälineen jolla otetaan näytepala emättimen tai kohdunkaulan seinämästä. Näytteenotto ei yleensä tee kipeää mutta se voi tuntua hieman epämiellyttävältä.


title: Gynekologinen irtosolunäyte

text: Ensimmäinen Papa-koe suositellaan otettavaksi noin vuosi ensimmäisen sukupuolikontaktin jälkeen tai viimeistään 25 vuoden iässä. Lisäksi koe tulisi uusia aina, kun ensimmäisestä seksikontaktista uuden partnerin kanssa on kulunut noin vuosi. Mikäli kumppani pysyy samana ja edellisen testin solukuva on normaali, sopivana testausvälinä pidetään 2-3 vuotta. Papa-koe tulisi suorittaa riippumatta siitä mikä ehkäisymuoto on käytössä, sillä esimerkiksi kondomi suojaa papilloomavirusinfektioilta vain noin 70%:n varmuudella ja muut ehkäisymuodot huomattavasti heikommin. Myös HPV-rokotuksen saaneiden tulisi käydä Papa-kokeessa, sillä 2006 markkinoille tullut rokote suojaa vain kahdelta kohdunkaulansyöpää aiheuttavalta HPV-alatyypiltä (HPV-16 ja HPV-18). Vaikka nämä kaksi alatyyppiä kattavat suuren osan (n. 70% kaikista pahanlaatuisista solumuutoksista), harvinaisempien alatyyppien osalta rokote ei tarjoa suojaa.


title: Gynekologinen irtosolunäyte

text: Kohdunkaulassa pahanlaatuisia limakalvomuutoksia aikaansaavat papilloomavirukset voivat siirtyä myös peräaukon limakalvolle esimerkiksi anaaliseksin aikana. Pitkäkestoinen papilloomavirusinfektio voi aikaansaada syövän esiasteita tai syöpää myös peräaukon ja peräsuolen alueella, ja siksi homoseksuaalisille miehille suositellaan anaali-Papa-testin suorittamista muutaman vuoden välein. Mikäli henkilö on HIV-positiivinen, koetta suositellaan suoritettavaksi vuosittain.


title: U9 (Berliinin metro)

text: U9 on "Großprofil"-linja Berliinin metrossa. Linja kulkee Osloer Straßen ja Rathaus Steglitzin välillä ja sillä on 18 asemaa.


title: Valeraskaus

text: Valeraskaus on raskautta muistuttava olotila, elimistö reagoi kuten raskaanakin vaikka raskautta ei ole.


title: Valeraskaus

text: Naisten valeraskausoireina kuukautiset jäävät pois, maha kasvaa ja rinnat muuttuvat - aivan kuin olisi raskaana, paitsi ettei raskautta kuitenkaan ole. Elimistössä tapahtuu myös hormonaalisia muutoksia. Miehillä valeraskauksia on diagnosoitu huomattavasti vähemmän kuin naisilla. Miesten valeraskauksien oireet ovat suurelta osin psyykkisiä, mutta niihin liittyy myös samantapaisia fysiologisia muutoksia kuin naisten valeraskauksissa.


title: Valeraskaus

text: Koiralla jälkikiiman aikana esiintyvä oireilu, joka muistuttaa raskauden oireita. Valeraskaus on koirilla melko yleistä. Oireet kestävät noin 2–3 viikkoa. Oireina voi olla maitorauhasten turpoamista ja maidon eritystä.


title: Valeraskaus

text: Valeraskauden aikana naaras saattaa hoivata pehmoleluja tai vaikka sukkia. Se on niistä usein mustasukkainen, kuten huolehtivan emon kuuluukin. Nämä "poikaset" olisi hyvä poistaa huomaamattomasti ja yrittää saada koiraa kiinnostumaan muista asioista. Mikäli oireet ovat pahat (esimerkiksi tärinää ja läähätystä), voidaan turvautua hormonilääkitykseen. Hyvänä ennaltaehkäisynä toimii myös nartun leikkaaminen eli sterilointi. Sterilointi myös ehkäisee vanhojen narttukoirien muita vaivoja, nisäkasvaimia ja kohtutulehdusta.


title: Valeraskaus

text: Valeraskaus on susilla tyypillisesti esiintyviä ilmiö, josta susilaumassa on hyötyä. Mikäli varsinainen emä ei pysty huolehtimaan poikasistaan, voivat lauman muut naaraat huolehtia ja imettääkin niitä. Koska koira polveutuu sudesta, myös koirilla valeraskaus on yleinen ja myös luonnollinen tila, ei siis sairaus. Myös kissa voi olla valeraskaana, joskin se on harvinaista.


title: Leppäsyrjän luterilainen kirkko

text: Leppäsyrjän luterilainen kirkko sijaitsi Leppäsyrjän kylässä entisen Suistamon kunnan eteläosassa luovutetussa Karjalassa. Se kuului Soanlahden seurakuntaan.


title: Leppäsyrjän luterilainen kirkko

text: Suojärven radan rakentamisen jälkeen 1920-luvulla, alkoi Leppäsyrjään kehittyä sahateollisuutta, mikä toi paljon luterilaista väestöä. Vuonna 1937 Leppäsyrjän entisestä työväentalosta remontoitiin pieni torniton kirkko, joka ei eronnut kylän muista rakennuksista juuri muusta kuin katolla olleesta rististä. Kirkossa oli urkuharmoni.


title: Leppäsyrjän luterilainen kirkko

text: Talvisodan jälkeen Leppäsyrjän kirkko joutui Neuvostoliiton haltuun. Venäläiset tekivät kirkosta sodan jälkeen leipomon. Alttarin tilalla oli leivinuuni ja sakaristosta tehtiin jauhovarasto. Kirkko säilyi jatkosodan takaisinvaltauksen yhteydessä 1941 ja kunnostettiin Kirkkoja Karjalaan ry:n avulla vuonna 1943. Vuonna 1944 kirkko siirtyi taas Neuvostoliitolle ja sen jälkeen rakennus on hävitetty.


title: Amfibinen

text: Amfibinen tarkoittaa:


title: Futuuri (talous)

text: Futuuri on julkisesti noteerattu johdannaissopimus, jolla sitoudutaan ostamaan ja myymään tiettynä aikana tulevaisuudessa kohde-etuutta (esimerkiksi arvopaperi, valuutta, joukkovelkakirja tai raaka-aine) hintaan, joka on sovittu sopimushetkellä. Kurssivaihteluista johtuen futuurilla on taloudellista merkitystä. Futuuri voi olla noteerattu arvopaperipörssissä; niitä voidaan myös ostaa ja myydä siellä.


title: Futuuri (talous)

text:
Futuureilla kauppaa käyvät tahot voidaan pääsääntöisesti jakaa kahteen ryhmään:
Jälkimmäisen ryhmän arvioidaan parantavan markkinoiden likviditeettiä ja lisäävän hintojen ennustustarkkuutta, mutta jälkimmäiseen hyötyyn on myös esitetty vastaväitteitä (ks. spekulaatio).


title: Futuuri (talous)

text: Suuren yleisön tietoisuuteen futuurikauppa tuli vuonna 1995, kun Britannian vanhimman sijoituspankin Barings Bankin futuurikaupan Singaporen-yksikön johtajan Nicholas "Nick" Leesonin futuurikaupat suistivat koko pankin vararikkoon.


title: Futuuri (talous)

text: Aristoteles kertoo kirjassaan "Politiikka" Thales-filosofista, eräästä antiikin seitsemästä viisaasta, joka kehitti erään ensimmäisistä tunnetuista futuureista tai optioista. Thales ennusti hyvän oliivisadon ja vuokrasi tai osti option kaikkiin öljynpuristamoihin. Näiden omistajat näin mielellään suojautuivat huonoa satoa vastaan sopimalla varmasta tulosta ja suostuivat siksi alhaiseen hintaan. Hyvä sato sitten nosti kysyntää niin paljon, että köyhä Thales sai myytyä sopimuksensa suurella voitolla.


title: Futuuri (talous)

text: Ensimmäinen moderni futuuripörssi oli Dojiman riisipörssi Osakassa, Japanissa.


title: Futuuri (talous)

text: Koska viljelijöillä ja tuotantoketjun myöhemmillä osapuolilla on suuri tarve suojautua maataloustuotteiden kaoottisilta hintaheilahteluilta, vuonna 1848 Chicagossa perustettiin forward-pörssi, jossa nämä saattoivat sopia hinnoista etukäteen, ja 1865 otettiin käyttöön futuurit.


title: Futuuri (talous)

text: Korkofutuurit kehittyivät 1970-luvulla.


title: Alatun luterilainen kirkko

text: Alatun luterilainen kirkko oli rakenteilla ollut kirkko Alatun kylässä entisen Suistamon kunnan lounaisosassa luovutetussa Karjalassa. Se kuului Soanlahden seurakuntaan.


title: Alatun luterilainen kirkko

text: Alattuun alkoi tulla luterilaista väestöä 1920-luvulla Suojärven radan valmistumisen myötä. Alattuun alettiin rakentaa luterilaista kirkkoa 1939. Se ei koskaan valmistunut, sillä kun talvisota syttyi, oli kirkko vasta vesikattovaiheessa. Sodan jälkeen Alattu luovutettiin Neuvostoliitolle. Rakennuksen alku on sittemmin tuhoutunut.


title: Euroopan unionin perussopimukset

text: Euroopan unionin perussopimukset muodostavat ylimmän tason Euroopan unionin lainsäädännöstä eli ns. "acquis'sta". Hallitustenvälinen konferenssi (HVK) valmistelee muutokset perussopimuksiin.


title: Euroopan unionin perussopimukset

text: Euroopan unionin lainsäädäntö tarkoittaa kaikkia jäsenmaita sitovaa ja velvoittavaa normistoa. Tämä säännöstö muodostuu kolmella tasolla:


title: Skewesin luku

text:
Skewesin luku viittaa lukuteoriassa esiintyviin erittäin suuriin lukuihin, jotka on nimetty eteläafrikkalaisen matemaatikon Stanley Skewesin mukaan. Nämä luvut ovat ylärajoja pienimmälle luonnolliselle luvulle "x" , jolle
missä alkulukufunktio "π" ilmaisee annettua lukua pienempien tai yhtäsuurten alkulukujen lukumääräja "li" on logaritminen integraalifunktio formula_2.


title: Skewesin luku

text: Stabley Skewesin opettaja, John Edensor Littlewood, todisti vuonna 1914, että kyseinen luku on olemassa, sekä huomasi sen, että erotuksen π(x) − li(x) etumerkki vaihtuu äärettömän monta kertaa. Siihen asti kaikki saatavilla oleva tieto näytti viittavan, että π(x) on aina vähemmän kuin li(x). Lausekkeen todistukselle on kaksi vaihtoehtoa: joko oletetaan Riemannin hypoteesin olevan epätosi, tai vaikeammassa todistuksessa, että se on tosi.


title: Skewesin luku

text:
Skewes todisti 1933 että, jos oletetaan Riemannin hypoteesin olevan tosi, on olemassa luku "x", joka on pienempi kuin
Tätä lukua kutsutaan myös Skewesin ensimmäiseksi luvuksi, jonka likiarvona käytetään lukua
Vuonna 1955 pystyttiin todistamaan ilman Riemannin hypoteesia, että on olemassa luku "x", joka on pienempi kuin


title: Skewesin luku

text:
Näitä ylärajoja on sittemmin saatu pienemmiksi Riemannin hypoteesia, Herman te Riele sai 1987 ylärajaksi
ja vielä paremman arvion formula_7 löysivät Carter Bays ja Richard H. Hudson vuonna 2000.


title: Giorgio Agamben

text: Giorgio Agamben (s. 1942) on italialainen filosofi ja kirjallisuus- sekä oikeustieteilijä. Hän opettaa Veronan yliopistossa ja työskentelee vierailevana luennoitsijana muun muassa Pariisin Collége International de Philosophiessa. Agamben aloitti kirjallisen uransa 1980-luvulla julkaisemalla pääasiassa kirjallisuustieteen alaan kuuluvaa tutkimusta, mutta siirtyi 1990-luvun aikana poliittisen filosofian suuntaan ja on kommentoinut muun muassa Michel Foucault'n ajatuksia biopolitiikasta.


title: Giorgio Agamben

text: Agamben on kirjoittanut lain olemuksesta ja sen rakenteeseen liittyvistä umpikujista. Hän on käsitellyt myös pakolaisten asemaa lain ulkopuolelle jäävinä hahmoina ja kirjoittanut keskitysleirien asukkaiden kokemuksista. Lisäksi Agamben on tarkastellut poikkeustilan käsitettä periaatteena, jossa laki sisällyttää itseensä oman ulkopuolisuutensa. Agambenin mukaan 2000-luvulla eletään globaalissa poikkeustilassa, jota Yhdysvaltain Patriot Act edustaa. Hän julkaisi vuonna 2004 vetoomuksen, jonka mukaan biometristen tunnisteiden käyttöä passeissa ei voida hyväksyä, ja peruutti tällä perusteella oman vierailuprofessuurinsa Yhdysvalloissa ja kehotti kaikkia eurooppalaisia intellektuelleja toimimaan samoin.


title: Giorgio Agamben

text: Agambenin filosofisia ja kirjallisia vaikuttajia ovat muun muassa Walter Benjamin, Carl Schmitt, Hannah Arendt ja Martin Heidegger. Nykyfilosofeista hän pitää yhteyttä muun muassa Antonio Negriin ja Slavoj Žižekiin. Suomessa Agambenin vaikutus näkyy muun muassa Jussi Vähämäen, Mika Ojakankaan ja Markku Koivusalon ajattelussa.


title: Giorgio Agamben

text: Agamben on pienessä apostoli Filippuksen roolissa Pier Paolo Pasolinin elokuvassa "Matteuksen evankeliumi".


title: Richard Thompson (muusikko)

text: Richard Thompson (s. 3. huhtikuuta 1949, Lontoo) on brittiläinen rockmuusikko, joka aloitti uransa 1960-luvun lopulla. Monet pitävät Thompsonia yhtenä Britannian merkittävimmistä pitkän linjan lauluntekijöistä, minkä lisäksi häntä arvostetaan erittäin taitavana kitaransoittajana: musiikkilehti Rolling Stone valitsi hänet 19. sijalle merkittävimpien rock- ja blueskitaristien luettelossaan. Thompsonin tuotanto edustaa tyyliltään lähinnä folkrockia. Thompson on saanut rocksävellyksiinsä inspiraatiota varsinkin brittiläisestä kansanmusiikista. Hän on kuitenkin ottanut vaikutteita monista muistakin lähteistä, kuten uuden aallon rockista, kantrista ja jopa metallimusiikista.


title: Richard Thompson (muusikko)

text: Thompson tunnetaan parhaiten ehkä Fairport Convention -yhtyeen jäsenyydestä vuosina 1967 - 1971. Yhtyeestä erottuaan Thompson on enimmäkseen jatkanut soolouralla, mutta hän on tehnyt musiikkia myös Linda Thompsonin kanssa sekä eräiden väliaikaisten yhtyekokoonpanojen jäsenenä.


title: Richard Thompson (muusikko)

text: Thompson on vuodesta 1974 lähtien ollut uskonnoltaan suufilainen. Eräitä 1970-luvun levyjään lukuun ottamatta hän ei kuitenkaan ole erityisemmin käsitellyt uskonnollisia aiheita musiikissaan.


title: Richard Thompson (muusikko)

text: Thompson nousi maineeseen vuonna 1967 perustetun Fairport Convention -yhtyeen jäsenenä. Yhtyettä perustettaessa Thompson oli vasta 17-vuotias, mutta hän kasvoi yhdeksi kokoonpanon kantavista voimista sekä kitaristina, säveltäjänä että sovittajana. Thompson oli mukana Fairport Conventionin viidellä ensimmäisellä albumilla, jotka julkaistiin nopeassa tahdissa vuosina 1968 - 1970. Näiden joukossa olivat yhtyeen ehkä tunnetuimmat levyt "Unhalfbricking" (1969), "Liege & Lief" (1969) ja "Full House" (1970). Hän kuitenkin jätti yhtyeen vuonna 1971. Vuonna 1972 ilmestyi Thompsonin ensimmäinen sooloalbumi "Henry the Human Fly", minkä lisäksi hän oli mukana yhden albumin tehneessä The Bunch -kokoonpanossa. Tämän jälkeen hän jatkoi levytysuraansa yhdessä vaimonsa Linda Thompsonin kanssa.


title: Richard Thompson (muusikko)

text: Thompsonien pariskunta teki kuusi yhteistä albumia vuosina 1974 - 1982. Näistä tunnetuimpia ovat ensimmäinen ja viimeinen: "I Want To See the Bright Lights Tonight" (1974) ja "Shoot Out the Lights" (1982). Nämä levyt luetaan usein folkrockin klassikoiden joukkoon. "Shoot Out the Lightsin" ilmestyessä Thompsonit olivat päätyneet avioeroon. Richard jatkoi soolouralla.


title: Richard Thompson (muusikko)

text: Thompsonin ensimmäinen sooloalbumi avioeron jälkeen oli "Hand Of Kindness" (1983). Soolotuotannosta varsinkin "Amnesia" (1988), "Rumor And Sigh" (1991), "Mirror Blue" (1994) ja "you? me? us?" (1996) ovat ihailijoiden ja rock-kriitikoiden keskuudessa hyvin arvostettuja. Suureen kaupalliseen menestykseen Thompson ei ole yltänyt, mutta hänellä on vahva kulttisuosio sekä Britanniassa että Yhdysvalloissa. Thompson on asunut Kaliforniassa 1990-luvun alusta lähtien.


title: Richard Thompson (muusikko)

text: Soololevyjensä sanoituksissa Thompson esiintyy usein tarinankertojana. Hänet laulujensa päähenkilöt ovat usein omalaatuisia, jopa häiriintyneitä luonteita tai muuten vain raiteiltaan suistuneita ihmisiä. Myös yhteiskunnalliset ja poliittiset kannanotot kuuluvat Thompsonin musiikkiin, joka on välillä hyytävän synkkää ja välillä terävän sarkastista.


title: Richard Thompson (muusikko)

text: Thompson on jatkanut aktiivisesti uraansa 2000-luvulla. Ikääntyvän lauluntekijän taiteellinen profiili on pysynyt korkeana. Hänen uudemmatkin albuminsa, kuten "Mock Tudor" (1999), "Front Parlour Ballads" (2005) ja "Sweet Warrior" (2007), ovat saaneet kriitikoilta myönteisen vastaanoton.


title: Richard Thompson (muusikko)

text: Suomessa Thompson on esiintynyt vain harvoin, viimeksi Helsingissä 18. 8. 2008.


title: Kaakkois-Suomen linnoitusjärjestelmä

text: Kaakkois-Suomen linnoitusjärjestelmä on venäläisten Vanhan Suomen alueelle 1790-luvulla rakentama kolmesta sisäkkäisestä linnoitusketjusta muodostuva mittava puolustusjärjestelmä. Linnoitusjärjestelmän tehtävänä oli suojella keisarikunnan pääkaupunkia Pietaria ruotsalaisten mahdolliselta hyökkäykseltä.


title: Kaakkois-Suomen linnoitusjärjestelmä

text: Venäjän 1700-luvulla hallitseman Kaakkois-Suomen eli Vanhan Suomen sotilaallinen puolustus oli ennen Kaakkois-Suomen linnoitusjärjestelmän rakentamista vanhojen lähinnä Ruotsilta perittyjen linnoitusten varassa. Uudenkaupungin rauhassa vuonna 1721 oli Venäjän haltuun siirtynyt Viipurin ja Käkisalmen keskiaikaiset linnat. Turun rauhassa vuonna 1743 siirtyivät venäläisille Lappeenrannan 1600-luvun puolivälissä perustettu linnoitus ja 1720-luvulla rakennettu Haminan rajalinnoitus sekä keskiaikainen Olavinlinna Savonlinnassa. Ainoa venäläisten ennen 1790-luvun linnoitusjärjestelmän luomista aloittama uusi linnoitustyö Vanhassa Suomessa oli Luumäellä sijaitsevan Taavetin linnoituksen ensimmäisen vaiheen rakentaminen vuosina 1773–1781.


title: Kaakkois-Suomen linnoitusjärjestelmä

text: Ruotsin uuden kuninkaan revanssipolitiikan myötä vuosina 1788–1790 käyty päättyi Värälän rauhaan ilman alueluovutuksia suuntaan tai toiseen. Ruotsin armeijan sodassa saavuttamat useat voitot olivat kuitenkin osoittaneet Venäjän luoteisrajan puolustuksen olevan osin riittämätön ja varsin lähellä rajaa sijaitsevan pääkaupungin Pietarin olevan siten mahdollisessa vaarassa. Sodan päättyessä kääntyi Venäjän huomio Vanhan Suomen alueen puolustuksen lujittamiseen. Keisarinna Katariina II antoi luottomiehelleen kenraali Aleksandr Suvoroville vuonna 1791 tehtäväksi lujittaa Ruotsin vastaisen rajan puolustusta rakentamalla alueelle vahva linnoitusjärjestelmä.


title: Kaakkois-Suomen linnoitusjärjestelmä

text: Kenraali Suvorov ryhtyi linnoitustöihin ripeästi. Tavoitteeksi asetettiin kaikkien Vanhan Suomen kautta Pietaria kohti kulkevien teiden sulkeminen. Teiden risteyskohtiin tai vaikeasti kierrettäviin paikkoihin sijoitettiin uusia linnoituksia ja vanhoja vahvistettiin linnoitusarkkitehtuurin uusimpien tuulien mukaisesti. Kaakkois-Suomeen nousi kolmesta linnoitusketjusta muodostuva vankka linnoitusjärjestelmä.